hotchpotch/miracl-hf-unified huggingface dataset:
ปล้นนะยะ
ปล้นนะยะ หรือ ในชื่อภาษาอังกฤษว่า Spicy Beautyqueen in Bangkok เคยออกฉายเมื่อวันที่ 6 กุมภาพันธ์ ปี พ.ศ. 2547 เป็นภาพยนตร์ตลก เล่าเรื่องถึง สาวประเภทสองเพื่อนรัก 4 คน คือ เสือ นางโชว์สาวประเภทสองที่ต้องการเงินไปผ่าตัดแปลงเพศ เจ๊พริก กระเทยสาวใหญ่ เป็นหนี้สินจากการพนันบอล ไนซ์ อดีตนางงามหลงสามีไม่ลืมหูลืมตา ต้องการหาเงินไปให้สามี และกบ ลูกจ้างร้านก๋วยเตี๋ยว ที่ใฝ่ฝันอยากมีร้านเป็นของตัวเอง ทั้งสี่ตัดสินใจวางแผนปล้นธนาคาร แต่ต้องพบกับเหตุการณ์ที่ไม่คาดฝันเมื่อที่ธนาคารนั้นก็มีโจรอีกกลุ่มไปปล้นเช่นกัน
ปล้นนะยะ ถือว่าเป็นการพลิกบทบาทของ วินัย ไกรบุตร และเป็นผลงานภาพยนตร์เรื่องแรกของ ฟิล์ม รัฐภูมิ โตคงทรัพย์ ที่ได้ร่วมงานกับภาพยนตร์ในเครือ อาร์.เอส
หนังเรื่องนี้สามารถทำรายได้ 70 ล้านบาท
รีโมตคอนโทรล
รีโมตคอนโทรล () คือเครื่องมืออิเล็กทรอนิกส์ชนิดหนึ่ง ใช้สำหรับควบคุมการดำเนินการของสิ่งประดิษฐ์หรือเครื่องจักรต่างๆ โดยเฉพาะเครื่องใช้ไฟฟ้าภายในบ้านเช่น โทรทัศน์ เครื่องเสียง เครื่องเล่นดีวีดี จากระยะไกล โดยไม่ใช้สายไฟเป็นตัวส่งสัญญาณ แต่ใช้อินฟราเรดแทน (หรือใช้สัญญาณวิทยุแต่พบได้น้อย) ใช้พลังงานจากแบตเตอรี่ขนาดเล็กไม่กี่ก้อนเท่านั้น มีขนาดเหมาะมือ และมีปุ่มฟังก์ชันต่างๆ อยู่ครบครัน
"รีโมตคอนโทรล" เป็นการเรียกย่อมาจาก "รีโมตคอนโทรลเลอร์" (remote controller) อีกต่อหนึ่ง และสามารถเรียกย่อลงได้อีกเหลือเพียง "รีโมต" (อ่านว่า รี-โหมด) ในภาษาไทยสามารถใช้คำไทยแทนได้ว่า "เครื่องควบคุมระยะไกล" หรือ "อุปกรณ์ควบคุมระยะไกล"
รีโมทคอนโทรล จะสามารถสั่งงานได้ ต้องประกอบด้วย2สิ่งนี้คือ รหัส และ ตัวส่งสัญญาณ
1.รหัส(Code) เป็นระบบสัญญาณจะนำออกได้ต้องมีตัวคลื่นพานำออกไป
2.ตัวส่งสัญญาณ(Carrier) ตัวรับสัญญาณ เพื่อถอดหรือรับรหัสที่ถูกส่งมาใช้ควบคุมอุปกรณ์ต่างๆ
เวนท์เวิร์ท มิลเลอร์
เวนท์เวิร์ท เอิร์ล มิลเลอร์ ที่ 3 () เกิดเมื่อวันที่ 2 มิถุนายน ค.ศ. 1972 เป็นนักแสดงชาวอเมริกัน ผู้เคยได้รับการเสนอชื่อรางวัลลูกโลกทองคำ
มิลเลอร์เกิดในชิปปิงนอร์ตัน ออกซฟอร์ดไชร์ ประเทศอังกฤษ เป็นบุตรชายของ จอย มารี (สกุลเดิม ปาล์ม) อาชีพครู และ เวนท์เวิร์ท เอิร์ล มิลเลอร์ ที่ 2 อาชีพทนายความและครู มิลเลอร์เคยพูดว่า พ่อของเขามีเชื้อสาย จาเมกา เยอรมัน อังกฤษ ยิว และอินเดียนแดงเผ่าเชอโรกี ส่วนแม่ของเขามีเชื้อสาย รัสเซีย ฝรั่งเศส ดัตช์ และซีเรียน ครอบครัวของเขาย้ายมาอยู่ที่พาร์กสโลป บรู๊กลิน นิวยอร์ก ตั้งแต่เขาอายุได้ 1 ขวบ และเขาถือ 2 สัญชาติ เขาเข้าเรียนที่โรงเรียนมิดวูดไฮสคูลใละครเวทีและร้องเพลง เมื่อตอนที่เรียนในวิทยาลัย และเขายังได้เดินทางไปยังที่ต่าง ๆ ในโลกกับกลุ่มการแสดงของโรงเรียน
ในปี 1998 เขามุ่งหน้าไปลอสแอนเจลิสเพื่ออาชีพนักแสดง บทบาทแรกของเขาคือแสดงใน ในซีรีส์เรื่อง "Buffy the Vampire Slayer" ("Go Fish", 1998) จากนั้นแสดงในมินิซีรีส์ของเอบีซี เรื่อง "Dinotopia" ในปี 2002 เป็นบทบาทเล็ก ๆ ต่อมาในปี 2003 เขาแสดงในภาพยนตร์เรื่อง "The Human Stain" รับเป็นเป็นแอนโธนี ฮ็อปกินส์ ตอนหนุ่ม
ในปี 2005 มิลเลอร์ รับบทเป็น ไมเคิล สกอฟิลด์ ในรายการโทรทัศน์ดราม่าทางช่องฟ็อกซ์ เรื่อง "Prison Break" จากบทบาทนี้เองทำให้เขาได้รับการเสนอชื่อเข้าชิงรางวัลลูกโลกทองคำสาขานักแสดงชายยอดเยี่ยมประเภทซีรีส์ดราม่า
มิลเลอร์ยังปรากฏตัวในมิวสิกวิดีโอของมารายห์ แครี ถึงสองครั้งในเพลง "It's Like That" และ "We Belong Together" ซึ่งกำกับโดยเบร็ต แรตเนอร์ ที่กำกับตอน "the pilot" ใน "Prison Break" โดยแรตเนอร์ได้โชว์รูปของมิลเลอร์ให้มารายห์ดูและเธอก็ตอบตกลง ซึ่งการถ่ายทำมิวสิกวิดีโอและตอนใน "Prison Break" เกิดขึ้นในช่วงเวลาเดียวกัน ซึ่งก็มีการวางแผนให้มิลเลอร์สามารถทำงานทั้งสองอย่างได้ เขาออกมาเปิดเผยว่า "มารายห์ เป็นไอค่อนระดับนานาชาติ สองวันที่ผมทำงานในมิวสิกวิดีโอนี้ ทำให้อาชีพการงานได้ส่งผลดีขึ้น ดีกว่าที่เคยทำใน "Prison Break"
เวนท์เวิร์ทเปิดเผยว่าตัวเองเป็นเกย์ในเดือนสิงหาคม 2556 โดยโพสต์จดหมายในเว็บไซต์ GLAAD องค์กรสำหรับผู้มีความหลากหลายทางเพศ เนื้อความกล่าวถึงการปฏิเสธเข้าร่วมเทศกาลภาพยนตร์ในประเทศรัสเซีย ซึ่งเพิ่งออกกฎหมายห้ามเกย์เปิดเผยตัวในที่สาธารณะ
เรื่องราวของเขาเริ่มต้นจากความเครียด ที่ต้องจมอยู่กับอาการของโรคซึมเศร้าตั้งแต่เด็ก และปัญหาต่างๆ มากมายโดยเฉพาะรสนิยมทางเพศ ที่เป็นปัญหาในทุกประเทศทั่วโลก ถึงแม้ว่าปัจจุบันจะมีการเปิดกว้างที่มากขึ้น แต่ยังไม่สามารถพูดเต็มปาก 100% ว่าทุกคนจะยอมรับได้ทั้งหมด มิลเลอร์ มีความชอบเพศเดียวกัน หรือที่เรียกว่า เกย์ และเขาต้องเก็บกดความอึดอัดเอาไว้เป็นเวลานานจนมีอาการของโรคซึมเศร้าที่รุนแรงมากขึ้น จนในที่สุดเมื่อความกดดันเกิดกว่าขีดจำกัด เขาก็ได้ออกมายอมรับต่อสื่อ และกลายเป็นประเด็นที่วิพากษ์วิจารณ์ไปทั่วโลก แต่ถึงอย่างนั้นเขาก็พยายามหยัดยืนจนผ่านปัญหามาได้ และยังประกาศจุดยืนชัดเจน โดยเข้าร่วมเรียกร้องสิทธิสำหรับคนที่มีรสนิยมรักร่วมเพศอีกด้วย
บ้านทรายทอง (แก้ความกำกวม)
บ้านทรายทอง อาจหมายถึง
ปลาซิวข้างขวานใหญ่
ปลาซิวข้างขวานใหญ่ () เป็นปลาน้ำจืดขนาดเล็กชนิดหนึ่งจำพวกปลาซิว มีชื่อวิทยาศาสตร์ว่า "Trigonostigma heteromorpha" ในวงศ์ปลาตะเพียน (Cyprinidae) มีลักษณะลำตัวแบนข้างกว่าปลาซิวทั่วไป หัวและตาโต ปากเล็กและไม่มีหนวด ลำตัวสีส้มแดงเหลือบชมพูหรือม่วง ลำตัวช่วงกลางจนถึงโคนหางมีแต้มสีดำรูปสามเหลี่ยม ครีบใสมีแถบสีชมพูเรื่อหรือแต้มสีส้ม ครีบหลังอยู่กึ่งกลางลำตัว ครีบหางเว้าลึก มีขนาดไม่เกิน 5 เซนติเมตร
พบอาศัยอยู่เป็นฝูงใหญ่ไม่ต่ำกว่า 100 ตัว ในประเทศไทยพบเฉพาะแหล่งน้ำไหลเชี่ยวบริเวณภาคใต้แถบจังหวัดตรัง และที่ป่าพรุโต๊ะแดง จังหวัดนราธิวาส เท่านั้น มีพฤติกรรมผสมพันธุ์เป็นฝูง โดยวางไข่ติดอยู่กับใต้ใบไม้ของพืชน้ำ ครั้งละ 90-100 ฟอง
นิยมเลี้ยงเป็นปลาสวยงาม ปัจจุบันมีสถานภาพใกล้สูญพันธุ์แล้ว นอกจากนี้ยังมีชื่อเรียกอื่น ๆ อีก เช่น "มะลิเลื้อย" เป็นต้น
นอกจากนี้แล้ว ยังมีปลาซิวอีกชนิดหนึ่งที่มีลักษณะใกล้เคียงกันคือ ปลาซิวข้างขวานเล็ก ("T. espei")
ปลาซิวข้างขวานเล็ก
ปลาซิวข้างขวานเล็ก (; ) เป็นปลาน้ำจืดขนาดเล็กชนิดหนึ่งจำพวกปลาซิว ในวงศ์ปลาตะเพียน (Cyprinidae)
มีรูปร่างและพฤติกรรมเหมือนปลาซิวข้างขวานใหญ่ ("T. heteromorpha") ซึ่งเป็นปลาที่ลักษณะใกล้เคียงกันมากที่สุดทุกประการ เพียงแต่มีขนาดเล็กกว่า คือ มีขนาดใหญ่ได้สุดเพียง 2.5 เซนติเมตร และแถบดำรูปสามเหลี่ยมที่ลำตัวก็เล็กกว่า สามารถพบได้กว้างกว่า โดยสามารถพบในแหล่งน้ำตกของภาคตะวันออกและภาคใต้ของประเทศไทยได้อีกด้วย
นิยมเลี้ยงเป็นปลาสวยงามเช่นเดียวกัน ชื่ออื่น ๆ ที่เรียก เช่น "ปลาซิวข้างขวานภูเขา" เป็นต้น
จินตนาการรัก ลิขิตชีวิต
จินตนาการรัก ลิขิตชีวิต () ภาพยนตร์รักโดย ทิม เบอร์ตัน วันที่เข้าฉายในประเทศไทย 27 กุมภาพันธ์, พ.ศ. 2547
เอ็ดเวิร์ด บลูม (อัลเบิร์ต ฟินนี่ย์) ผู้ที่ชอบเล่าเรื่องราวชีวิตของตนในวัยหนุ่ม (แสดงโดย ยวน แมคเกรเกอร์) โดยผสมผสานกับจินตนาการอันลึกซึ้ง เพราะความปรารถนาอันท่วมท้น ที่จะออกเดินทางไปยังที่ต่างๆ ได้นำให้เขาต้องออกเดินทางจากเมืองเล็กๆ ในแอลบาม่า ไปยังสถานที่ที่ไม่น่าจะมีอยู่ในโลก เขาต้องเจอกับทั้งยักษ์ แม่มด และผู้หญิงฝาแฝดสองหัว ทุกคนที่ได้ฟัง ต่างชื่นชมไปกับเรื่องราวมหัศจรรย์พราวฝัน ยกเว้นลูกชายที่ห่างเหินของเขา วิลล์ (บิลลี่ ครูดรัพ) วิลล์ต้องการให้พ่อเรียนรู้ที่จะแยกแยะ ระหว่างเรื่องจริงและความเพ้อฝัน เขาไม่เคยเชื่อในสิ่งที่พ่อเล่า แต่การพิสูจน์ข้อเท็จจริง จากเรื่องเล่าที่เหลือเชื่อของพ่อ
เมค มาย เดย์
เมค มาย เดย์ (Make My Days) เป็นซิงเกิลเดบิวของ ยูอิ อารางากิ ออกวางจำหน่าย 16 กรกฎาคม พ.ศ. 2551 เพลงนี้ได้ใช้เป็นเพลงธีมของละครเรื่อง "81 ไดเวอร์" โดยซิงเกิลนี้ได้ออกวางจำหน่ายมา 3 รูปแบบ : รูปแบบ เอ, บี และ ซี
รูปแบบ บี จะมีดีวีดีการแสดงไลฟ์ของงาน "สคูล ออฟ ล็อก!ทู อารางากิ ยูอิ โนะ แฮฟเวนลี่ย์ คริศมาส อิน นิปปอน บุโดกัน (21 ธันวาคม พ.ศ. 2550) ("SCHOOL OF LOCK! to Aragaki Yui no heavenly Xmas in Nippon Budokan (2007.12.21)") และรูปแบบ ซี จะมีดีวีดีโปรโมชั่นวิดีโอของเพลงนี้ด้วย
โชโจไต
โชโจไต () ; () เป็นวงดนตรีป็อบทริโอหญิงล้วน จากประเทศญี่ปุ่น ที่มีชื่อเสียงสูงสุดในประเทศญี่ปุ่น และประเทศแถบเอเชียในช่วง ค.ศ. 1984 ถึง ค.ศ. 1989 ควบคู่ไปกับวงชายล้วน ชื่อ โชเนนไต (Shonentai) () ที่โด่งดังในช่วงเวลาเดียวกัน
สมาชิกของโชโจไต ยุคแรก เปิดตัวเมื่อเดือนสิงหาคม พ.ศ. 2527 ประกอบด้วย 
ต่อมาในปี พ.ศ. 2528 ชิอิโกะ ได้ลาออกจากวงไป เนื่องจากอาการป่วยที่ช่องท้อง และมีสมาชิกใหม่ชื่อ โทโมโกะ (โทโมโกะ ฮิกิตะ) ()
วงโชโจไต มีเพลงที่มีชื่อเสียงที่สุด คือเพลง "Forever" หลังจากร่วมงานกันเป็นเวลา 5 ปี ก็ได้ประกาศสลายวงในปี พ.ศ. 2532 และได้ออกอัลบั้มพิเศษในปี พ.ศ. 2542
ในประเทศไทย โชโจไต เป็นที่รู้จักกันดีจากเพลงโฆษณาผลิตภัณฑ์ขนมขบเคี้ยวกูลิโกะ
เรโกะ ยาซูฮาระ
เรโกะ ยาซูฮาระ () (เกิด 18 ตุลาคม ค.ศ. 1969) เป็นนักร้อง นักแสดง และนักพากย์ชาวญี่ปุ่น อดีตสมาชิกวงโชโจไต
เรโกะ ยาซูฮาระ จบการศึกษาจากโรงเรียนมัธยมสหศึกษาโฮริโกชิ กรุงโตเกียว จากนั้นเข้าร่วมวงโชโจไต เป็นเวลา 5 ปี ตั้งแต่เดือนสิงหาคม พ.ศ. 2527 จนกระทั่งสลายวงในปี พ.ศ. 2532 จากนั้นหันมาเป็นนักพากย์เสียงอะนิเมะ
เรโกะ ยาซูฮาระ เคยมีผลงานแสดงภาพยนตร์ไทย เรื่อง มีนา กะ อาทิตย์ (2535) กำกับโดย อรุณศักดิ์ อ่องละออ คู่กับ ศตวรรษ ดุลยวิจิตร วิชุดา พินดัม อลิษา ขจรไชยกุล และ กษาปณ์ จำปาดิบ
TGV Duplex
TGV Duplex (เตเจเว ดูเปลก) หรือรถไฟเตเจเว รุ่นสองชั้น รถไฟของฝรั่งเศสเป็นหนึ่งในเจเนอเรชั่นที่ 3 ของรถไฟความเร็วสูงเตเจเว ในรุ่นที่ 3 ประกอบด้วย TGV Duplex,TGV POS และ Thalys PBKA ให้บริการโดย SNCF หรือการรถไฟในหลายเส้นทาง ยกเว้น LGV-Est (อาจมีให้บริการในอนาคต)
พรหมวิหาร 4
พรหมวิหาร 4 หรือ พรหมวิหารธรรม เป็นหลักธรรมประจำใจเพื่อให้ตนดำรงชีวิตได้อย่างประเสริฐและบริสุทธิ์เฉกเช่นพรหม เป็นแนวธรรมปฏิบัติของผู้ที่ผู้ปกครอง และการอยู่ร่วมกับผู้อื่น ประกอบด้วยหลักปฏิบัติ 4 ประการ ได้แก่ที่มา พจนานุกรมพุทธศาสตร์ ฉบับประมวลธรรม พระพรหมคุณาภรณ์ (ป.อ. ปยุตฺโต)พระธรรมปิฎก (ประยุทธ์ ปยุตฺโต)
อาดิดาส
อาดิดาส () เป็นยี่ห้อสินค้ากีฬาจากเยอรมนี คำขวัญของอาดิดาสคือ "Impossible is Nothing" ซึ่งใช้มาตั้งแต่ปี ค.ศ. 2004
Adolf หรือ Adi Dassler เริ่มผลิตรองเท้ากีฬาของเขาเองหลังจากกลับมาจากสงครามโลกครั้งที่หนึ่ง และพี่ของเขา Rudolf (Rudi) Dassler ร่วมทำธุรกิจในนาม Dassler Schuhfabrik (Dassler Brothers Shoe Factory) ซึ่งสามารถขายรองเท้าได้ 200,000 คู่ ต่อปีก่อนสงครามโลกครั้งที่ 2
แต่แล้วพี่น้องทั้งคู่ได้แยกจากกันในปี ค.ศ. 1948 โดย Rudolf ก็หันไปสร้างแบรนด์ Puma ส่วน Adolf ทำแบรนด์ Adidas แต่เมื่อ Adolf เสียชีวิต ธุรกิจตกอยู่ในมือของลูกชายซึ่งย่ำแย่ลง Bernard Tapie ก็ซื้อกิจการไป แต่เมื่อ Tapie ไม่สามารถจ่ายดอกเบี้ยจากการกู้เงินมาซื้อ อาดิดาส จึงคืนให้กับธนาคารเครดิตลีอองส์ ธนาคารแปลงหนี้เป็นหุ้น แล้วขายหุ้นให้กับ Robert Louis- Dreyfus เมื่อปี ค.ศ. 1993 ในราคา 4.485 พันล้านฟรังก์ ซึ่งสูงกว่าหนี้ที่ Tapie กู้จากแบงค์มา 2.85 พันล้านฟรังก์ Tapie จึงฟ้องธนาคารในเวลาต่อมา
ในปี ค.ศ. 1997 อาดิดาส เริ่มขยายกิจการ โดยการรวมบริษัท โซโลมอน กรุ๊ป ซึ่งเชี่ยวชาญในการผลิตชุดสกี และเปลี่ยนชื่อเป็น อาดิดาส โซโลมอน เอจี ต่อมารวมกิจการกับ Taylermade Golf Group และ Maxfli เพื่อแข่งขันทางการค้ากับ ไนกี้ กอล์ฟ
อาดิดาสขายหุ้น โซโลมอน แล้วประกาศซื้อ รีบอค คู่แข่งจากอังกฤษ ในราคา 3.8 พันล้านดอลลาร์ ซึ่งการเจรจาเสร็จสิ้นในเดือนมกราคม ค.ศ. 2006 ส่งผลให้ อาดิดาส มียอดขายใกล้เคียงกับ ไนกี้
นอกจากนี้แล้ว อาดิดาสยังเป็นผู้ผลิตลูกฟุตบอลให้กับการแข่งขันฟุตบอลโลกรอบสุดท้ายทุกนัดด้วย โดยเริ่มตั้งแต่ฟุตบอลโลก 1970 ที่เม็กซิโกเป็นเจ้าภาพ จากเดิมที่จะเป็นผลิตภัณฑ์ภายในประเทศของเจ้าภาพ
สัญลักษณ์ของอาดิดาสที่ใช้ในปัจจุบัน เป็นรูปแถบ 3 แถบ ซึ่งสัญลักษณ์ดังกล่าว อาดิดาสก็ไม่ได้ออกแบบเอง แต่ไปขอซื้อมาจากบริษัทผลิตอุปกรณ์กีฬาสัญชาติฟินแลนด์ชื่อ คารฮู สปอร์ทส (Karhu Sports)
สตาร์ซอคเก้อร์รายวัน
สตาร์ ซอคเก้อร์ รายวัน () หรือ สยามกีฬา/สตาร์ ซอคเก้อร์ () เป็นหนังสือพิมพ์รายวันขนาดแท็บลอยด์ ประเภทข่าวกีฬาฟุตบอล ฉบับแรกของประเทศไทย ในเครือสยามสปอร์ตซินดิเคท
เมื่อเดือนมิถุนายน พ.ศ. 2535 ระวิ โหลทอง ประธานกรรมการบริษัท สยามสปอร์ตซินดิเคท จำกัด มีดำริในการเปิดเนื้อที่ให้กับการนำเสนอข่าวสาร เกี่ยวกับการแข่งขันฟุตบอลชิงแชมป์แห่งชาติยุโรป ครั้งที่ 9 ซึ่งสวีเดนเป็นเจ้าภาพ อย่างครบถ้วนรอบด้าน จึงจัดพิมพ์หนังสือพิมพ์สยามกีฬารายวันฉบับบ่าย ขนาดแท็บลอยด์ขึ้นเป็นพิเศษ โดยใช้ชื่อว่า "สยามกีฬา/สตาร์ ซอคเก้อร์ เอ็กซ์ตรา ยูโร’92" ซึ่งได้รับการตอบรับจากแฟนฟุตบอลอย่างดีเยี่ยม เนื่องจากมียอดจำหน่ายสูงมาก
หลังจากนั้น ระวิจึงดำเนินการต่อยอดจากฉบับพิเศษดังกล่าว ด้วยการเปิดเป็นหัวหนังสือพิมพ์ฉบับใหม่ เพื่อนำเสนอผลการแข่งขัน และข่าวสารความเคลื่อนไหวในวงการฟุตบอล โดยเฉพาะระดับสโมสรในยุโรป ในส่วนของกองบรรณาธิการ นายระวิได้นำทีมงานบางส่วนของสยามกีฬารายวัน และนิตยสารสตาร์ซอคเก้อร์รายสัปดาห์ มารวมตัวกัน อันเป็นสาเหตุส่วนหนึ่ง ที่ใช้ชื่อว่า "สยามกีฬา/สตาร์ ซอคเก้อร์" ฉบับบ่าย ในขนาดแท็บลอยด์เช่นเดิม โดยเริ่มออกวางแผงเป็นปฐมฤกษ์ ในวันศุกร์ที่ 14 สิงหาคม ปีเดียวกัน (หนังสือพิมพ์ลงวันเสาร์ที่ 15 สิงหาคม มีจำนวน 16 หน้า) ซึ่งก็มียอดจำหน่ายที่ดี และได้รับการสนับสนุนจากผู้อ่านอย่างสูงมาก เช่นเดียวกับเมื่อคราว ยูโร’92
หนังสือพิมพ์สยามกีฬา/สตาร์ ซอคเก้อร์ (ที่เปลี่ยนชื่อเป็น "สตาร์ ซอคเก้อร์ รายวัน" ในเวลาถัดมา) เริ่มต้นด้วยราคาจำหน่ายฉบับละ 5 บาท จากนั้นได้ปรับราคาขึ้นเป็น 7 บาท, 10 บาท, 12 บาท และ 15 บาท ตามลำดับ โดยครั้งหลังสุด บมจ.สยามสปอร์ต แจ้งปรับขึ้นราคาหนังสือพิมพ์ในเครือทั้งหมด เริ่มในฉบับประจำวันที่ 16 สิงหาคม พ.ศ. 2551 โดยสตาร์ ซอคเก้อร์ รายวัน ปรับขึ้นเป็น 18 บาท, สปอร์ตพูล สปอร์ตแมน และตลาดลูกหนัง ปรับขึ้นเป็น 20 บาท และในเวลาต่อมา สยามกีฬารายวันก็ปรับราคาขึ้นเป็น 20 บาทเช่นกัน จนเกิดการวิจารณ์จากผู้อ่านว่า หนังสือพิมพ์เครือสยามสปอร์ต มีราคาจำหน่ายที่ไม่สมเหตุสมผลกับจำนวนเนื้อหา
อนึ่ง กองบรรณาธิการสตาร์ ซอคเก้อร์ รายวัน เคยจัดทำหนังสือพิมพ์ขึ้นเป็นฉบับพิเศษอยู่สองคราวด้วยกัน ครั้งแรกในฉบับประจำวันอังคารที่ 16 สิงหาคม พ.ศ. 2548 เนื่องในโอกาสครบรอบ 13 ปี และครั้งที่สองในฉบับประจำวันพุธที่ 15 สิงหาคม พ.ศ. 2555 เนื่องในวาระครบรอบ 20 ปี โดยทั้งสองฉบับดังกล่าวมีจำนวน 104 หน้า
อินไลน์สเกต
อินไลน์สเกต () (โดยมากมักเรียกติดปากตามชื่อแบรนด์ โรลเลอร์เบลด) คืออุปกรณ์กีฬาที่มีลักษณะพิเศษคือ ทำจากรองเท้าที่มีความแข็งแรง และมีล้อ ข้างละ 4 ลูกเรียงต่อกันเป็นแนวยาว
สันนิษฐานว่าเกิดขึ้นมาราว 300 ปี โดยชาวดัตซ์ในศตวรรษที่ 17 ที่พยายามประดิษฐ์สเกตน้ำแข็งในช่วงฤดูร้อน โดยเขาได้หล่อยึดท่อนไม้กับแผ่นไม้และติดเข้ากับรองเท้าสเกต และในปี 1819 ได้รับการจดสิทธิบัตรโดย M.Petibled ในกรุงปารีส
ต่อมาในปี 1979 Scott Olsen นักฮ็อกกี้น้ำแข็ง ได้เห็นอินไลน์สเกต ในร้านขายเครื่องกีฬา และเห็นศักยภาพในด้านการออกแบบ จึงเดินทางไปชิคาโกซื้อ บริษัท Chicago Roller Skate ที่ยังไม่มีชื่อเสียง และตั้งชื่อใหม่ว่า Rollerblade
ในสหรัฐอเมริกา กีฬานี้ได้รับความนิยมเป็นอันดับ 5 เป็นกีฬาที่ได้รับความนิยมอันดับ 1 ในหมู่ผู้ชายอายุระหว่าง 6-17 ปี
รองเท้าประเภทนี้แบ่งออกเป็นประเภทย่อยๆ ได้อีก 4 ประเภทคือการเล่นอินไลน์สเกต หรือที่เรียกว่า Aggressive In-line skating ได้พัฒนามาจากนักสเกตเริ่มต้นทดลองเล่นบนถนน และเวิร์ท (Vert) แบบเดียวกับที่ใช้ในกีฬาสเกตบอร์ด โดยกระโดดบนราวบันไดลื่นไหลลงปลายบันได จนมีการออกแบบเพื่อรองรับ และให้สามารถควบคุมการลื่นไปบนท้องถนน และเนินลาดสำหรับเวิร์ท ได้อย่างแน่นอนมากขึ้น
การแข่งขันกีฬาอิน-ไลน์สเกต เกิดขึ้นมากมายในช่วงคริสต์ทศวรรษ 1990 มีการแข่งขัน ESPN Extreme Games ครั้งแรกใน นิวพอร์ทโรดไอแลนด์ ซึ่งได้รับความสนใจจากสื่อมวลชนและสปอนเซอร์ทั่วโลกมากขึ้น
กีฬาฟรีสไตล์สลาลม คือการเล่นสเก็ต (โรลเลอร์เบลด) ผ่านอุปสรรค์ คือ โคน ยาง ขนาดเส้นผ่านศูนย์กลาง 7-9 ซม. สุงประมาณ 9 ซม. โดยจะมีการวางเรียงเป็นแถวเป็นแนว ประมาณ 20 โคน ระยะห่างระหว่างโคนก็แบ่งออกเป็น 3 ขนาด คือ 50 ซม. 80 ซม. และ 120 ซม. ซึ่งท่าทางที่จะใช้ในการเล่นผ่านโคนเหล่านี้ก็คือ ท่าทั่วไป ท่านั่ง ท่ากระโดด ท่าล้อเดียว และท่าหมุน โดยทั้ง 5 หมวดนี้ ถือเป็นท่าที่สำคัญในการที่จะได้คะแนนจากกรรมการ
แข่งขันฟรีสไตล์สลาลมประกอบด้วย
มหาวิทยาลัยเทคโนโลยีราชมงคลล้านนา ลำปาง
มหาวิทยาลัยเทคโนโลยีราชมงคลล้านนา วิทยาเขตลำปาง เป็นวิทยาเขต ในสังกัด มหาวิทยาลัยเทคโนโลยีราชมงคลล้านนา ในอดีตจัดตั้งขึ้นเป็นสถานศึกษาที่จัดการเรียนการสอนเน้นด้านการเกษตรกรรม และปัจจุบันได้มีการเปิดสอนในสาขาวิชาอื่นๆ เพิ่มขึ้น มีจำนวนนักศึกษากว่า 2,843 คน
วิทยาเขตลำปาง เดิมชื่อ "โรงเรียนเกษตรกรรมลำปาง" ตั้งอยู่เลขที่ 200 หมู่ที่ 11 ตำบลพิชัย อำเภอเมืองลำปาง จังหวัดลำปาง กิโลเมตรที่ 616 ถนนพหลโยธิน ห่างจากตัวจังหวัดลำปางประมาณ 16 กิโลเมตร เปิดทำการเรียนการสอนครั้งแรกเมื่อปี พ.ศ. 2515 มีเนื้อที่ทั้งหมด 1,381 ไร่ ใช้ประโยชน์ร่วมกันกับสถาบันวิจัยเทคโนโลยีการเกษตร ต่อมาในปี พ.ศ. 2518 จึงย้ายมาสังกัดวิทยาลัยเทคโนโลยีและอาชีวศึกษา โดยใช้ชื่อว่า วิทยาเขตเกษตรลำปาง
ในปี พ.ศ. 2548 ได้มีการยกฐานะสถาบันเทคโนโลยีราชมงคล ขึ้นเป็นมหาวิทยาลัยเทคโนโลยีราชมงคล 9 แห่ง วิทยาเขตลำปาง จึงเป็นวิทยาเขตในสังกัด มหาวิทยาลัยเทคโนโลยีราชมงคลล้านนามหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับเขตพื้นที่ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา
คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา เป็น 1 ใน 4 คณะแรกตั้งของมหาวิทยาลัยเทคโนโลยีราชมงคลล้านนา มีสำนักงานตั้งอยู่ในพื้นที่มหาวิทยาลัยเทคโนโลยีราชมงคลล้านนา ถนนห้วยแก้ว ตำบลช้างเผือก อำเภอเมืองเชียงใหม่ จังหวัดเชียงใหม่ เปิดสอนระดับประกาศนียบัตรวิชาชีพชั้นสูง (ปวส.) ระดับปริญญาตรี และระดับปริญญาโท
คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา เป็นหน่วยงานที่จัดตั้งขึ้นตามพระราชบัญญัติมหาวิทยาลัยเทคโนโลยีราชมงคล พ.ศ. 2548 ซึ่งรวมเอาวิทยาเขตต่างๆ ของสถาบันเทคโนโลยีราชมงคล เข้าด้วยกันเป็นมหาวิทยาลัยเทคโนโลยีราชมงคลทั้ง 9 แห่ง โดยมหาวิทยาลัยเทคโนโลยีราชมงคลล้านนา ได้จัดตั้งคณะวิทยาศาสตร์และเทคโนโลยีการเกษตรขึ้น เพื่อจัดการศึกษาในระดับประกาศนียบัตรวิชาชีพชั้นสูง (ปวส.) และระดับปริญญาตรี ในหลักสูตรวิทยาศาสตร์ และคหกรรมศาสตร์
คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา จัดการศึกษาใน 6 เขตพื้นที่ของมหาวิทยาลัย ได้แก่ เชียงใหม่ เขตพื้นที่ลำปาง เขตพื้นที่เชียงราย เขตพื้นที่น่าน เขตพื้นที่พิษณุโลก และเขตพื้นที่ตากคณะวิทยาศาสตร์และเทคโนโลยีการเกษตร เปิดทำการสอนทั้งในระดับประกาศนียบัตรวิชาชีพชั้นสูง (ปวส.) ระดับปริญญาตรี และระดับบัณฑิตศึกษา นับเป็นคณะแรกของมหาวิทยาลัยเทคโนโลยีราชมงคลล้านนาที่เปิดทำการสอนในระดับบัณฑิตศึกษา
ในปัจจุบันมีสาขาที่เปิดทำการสอน ดังนี้
มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับคณะ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
คณะวิทยาศาสตร์และเทคโนโลยีการเกษตร ได้รับการรับรองมาตรฐานการศึกษาจากสำนักงานรับรองมาตรฐานและประเมินคุณภาพการศึกษา ในปีการศึกษา 2550 มีผลการประเมินมาตรฐานในระดับ "ดีมาก" จำนวน 1 มาตรฐาน คือ ด้านการวิจัยและงานสร้างสรรค์ โดยคะแนนเฉลี่ยรวมเท่ากับ 2.87 ระดับการประเมิน "ดี" ได้รับผลการประเมิน "รับรอง"
วิทยาลัยเทคโนโลยีและสหวิทยาการ มหาวิทยาลัยเทคโนโลยีราชมงคลล้านนา
วิทยาลัยเทคโนโลยีและสหวิทยาการ มหาวิทยาลัยเทคโนโลยีราชมงคลล้านนา (CISAT) จัดตั้งขึ้นตามกฎกระทรวงเมื่อวันที่ 27 พฤศจิกายน พ.ศ. 2549 เพื่อรองรับการจัดการศึกษาระดับต่ำกว่าปริญญา และระดับปริญญา และสร้างทรัพยากรบุคคลด้านวิศวกรรมสถาปัตยกรรมศาสตร์และ บริหารธุรกิจ ให้มีพื้นฐานทางการศึกษาที่ดี มีทักษะที่ถูกต้องและเพียงพอสำหรับป้อนสู่การศึกษาต่อระดับปริญญา ให้ได้บัณฑิตนักปฏิบัติตามปรัชญาของมหาวิทยาลัย ตลอดจนเปิดโอกาสให้เยาวชนที่มีความสามารถพิเศษทางวิศวกรรม สถาปัตยกรรมหรือบริหารธุรกิจ หรือมีความสามารถพิเศษในทางการประดิษฐ์ การคิด การออกแบบ ความสามารถพิเศษทางวิทยาศาสตร์และเทคโนโลยี ได้เข้าศึกษาต่อในสาขาที่ถนัด เพื่อเป็นกลไกสำคัญในการพัฒนาและส่งเสริมงานทางด้านสายอาชีพได้อย่างมีประสิทธิภาพปัจจุบันจัดการเรียนการสอนในพื้นที่ตำบลป่าป้อง อำเภอดอยสะเก็ด จังหวัดเชียงใหม่ จำนวน 3 หลักสูตร คือ
ชรินรัตน์ พุทธปวน
รองศาสตราจารย์ ดร.ชรินรัตน์ พุทธปวน (21 สิงหาคม พ.ศ. 2496 - ) เดิมชื่อ "สาคร พุทธปวน" เป็นบุตรของพ่อหลวงอินสนธิ์ กับแม่แปง พุทธปวน เป็นชาวจังหวัดลำพูนโดยกำเนิด เป็นอดีตสมาชิกสภาผู้แทนราษฎร จังหวัดเชียงใหม่ และสมาชิกสภาผู้แทนราษฎร แบบบัญชีรายชื่อ พรรคไทยรักไทย
ดร.ชรินรัตน์ พุทธปวน จบการศึกษาระดับปริญญาตรี สาขาการพยาบาล จากมหาวิทยาลัยเชียงใหม่ เมื่อปี พ.ศ. 2518 ( ปีการศึกษา 2517 ) ระดับปริญญาโท สาขาการบริหารการพยาบาล จุฬาลงกรณ์มหาวิทยาลัย (พ.ศ. 2522) และระดับปริญญาเอก สาขาการวิจัยและพัฒนาหลักสูตร มหาวิทยาลัยศรีนครินทรวิโรฒ ประสานมิตร ในปี พ.ศ. 2533
ในระหว่างศึกษาที่มหาวิทยาลัยเชียงใหม่ ได้รับการเลือกตั้งเป็นสมาชิกสภานักศึกษา มหาวิทยาลัยเชียงใหม่ ในปีการศึกษา 2516 และเป็นนายกสโมสรนักศึกษา คณะพยาบาลศาสตร์ มหาวิทยาลัยเชียงใหม่ ในปีการศึกษา 2517
ดร.ชรินรัตน์ พุทธปวน เริ่มทำงานในภาควิชาการพยาบาลพื้นฐาน คณะพยาบาลศาสตร์ มหาวิทยาลัยเชียงใหม่ และเจริญก้าวหน้าเรื่อยมา จนดำรงตำแหน่งรองศาสตราจารย์ ภาควิชาบริหารการพยาบาล คณะพยาบาลศาสตร์ มหาวิทยาลัยเชียงใหม่ จากนั้นจึงหันเข้ามาสู่วงการการเมืองโดยลงสมัครสมาชิกสภาผู้แทนราษฎร ในการเลือกตั้งวันที่ 13 กันยายน พ.ศ. 2535 ในนามพรรคพลังธรรม 
ต่อมาจึงย้ายมาสังกัดพรรคประชาธิปัตย์ และได้รับการเลือกตั้งเป็นสมาชิกสภาผู้แทนราษฎรจังหวัดเชียงใหม่ การเลือกตั้ง พ.ศ. 2539 จากนั้นการเลือกตั้งในปี พ.ศ. 2544 จึงย้ายมาสังกัดพรรคไทยรักไทย แต่เนื่องจากพื้นที่ทับซ้อนกับนายปกรณ์ บูรณุปกรณ์ จึงได้ย้ายมาสมัครในแบบบัญชีรายชื่อ และเป็นสมาชิกสภาผู้แทนราษฎร แบบบัญชีรายชื่อ พรรคไทยรักไทย และที่ปรึกษารัฐมนตรีว่าการกระทรวงการท่องเที่ยวและกีฬา (สมศักดิ์ เทพสุทิน)
ในการเลือกตั้งสมาชิกสภาผู้แทนราษฎร พ.ศ. 2550 ดร.ชรินรัตน์ พุทธปวน ได้ลงสมัครในนามพรรคชาติไทย หมายเลข 1 แต่ไม่ได้รับการเลือกตั้ง จากนั้นในปี พ.ศ. 2551 จึงได้เข้ารับตำแหน่งผู้ช่วยอธิการบดี และรองอธิการบดีมหาวิทยาลัยคริสเตียน กระทั่งปี พ.ศ. 2552 จึงเข้าทำงานเป็นอาจารย์ประจำมหาวิทยาลัยราชภัฏสวนสุนันทา
ต่อมาในปี พ.ศ. 2554 ได้เข้าร่วมงานการเมืองกับพรรครักษ์สันติ ซึ่งนำโดย ร้อยตำรวจเอก ดร.ปุระชัย เปี่ยมสมบูรณ์ และลงสมัคร ส.ส.ในระบบบัญชีรายชื่อลำดับที่ 6 แต่ไม่ได้รับเลือกตั้ง ต่อมาได้ลาออกจากการเป็นสมาชิกพรรคในเดือนมกราคม พ.ศ. 2555 และเป็นผู้ก่อตั้งชมรมจิตอาสาพัฒนาประเทศไทย จนขยายตัวและยกฐานะเป็นสมาคมจิตอาสาพัฒนาประเทศไทย เมื่อวันที่ 14 มีนาคม 2555 โดยรองศาสตราจารย์ ดร.ชรินรัตน์ เป็นนายกสมาคม
ในปี พ.ศ. 2556 รศ.ดร.ชรินรัตน์ ได้ก่อตั้งและเป็นผู้รับใบอนุญาต วิทยาลัยเทคโนโลยีชรินรัตน์ลำพูน โดยเปิดการเรียนการสอนปีแรก ใน ปีการศึกษา 2557
รศ.ดร.ชรินรัตน์ เคยได้รับทุน และรางวัลเชิดชูเกียรติจากหน่วยงาน องค์กรต่างๆ หลายองค์กร อาทิ
วัดพระธาตุดอยเวียง
วัดพระธาตุดอยเวียง ตั้งอยู่บ้านดอยเวียง หมู่ที่ 9 ตำบลบ้านธิ อำเภอบ้านธิ จังหวัดลำพูน ห่างจากอำเภอบ้านธิ ประมาณ 7 กิโลเมตร บริเวณใกล้กับอ่างเก็บน้ำแม่ธิ มีเนื้อที่ประมาณ 15 ไร่ และบนดอยเป็นที่ประดิษฐานเจดีย์เก่าแก่ซึ่งมีพระสารีริกธาตุบรรจุอยู่ สันนิษฐานว่าสร้างเมื่อ พ.ศ. 1220 ในสมัยพระนางจามเทวี ตามตำนานจารึกในใบลานเล่าว่าขุนหลวงปาละวิจา มาตั้งเมืองที่นี่ซึ่งเป็นเมืองหน้าด่านและได้สร้างวัดไว้บนดอย ต่อมาถูกไฟป่าไหม้ลุกลาม ทำให้เหลือแต่เจดีย์และศาลาเล็ก ๆ หลังหนึ่ง
วัดพระธาตุดอยเวียง เดิมชื่อว่า วัดดอยเวียง ต่อมาได้เปลี่ยนแปลงชื่อวัดเป็น "วัดพระธาตุดอยเวียง" ตามประกาศกระทรวงศึกษาธิการ ลงวันที่ 24 มกราคม พ.ศ. 2538
พระธาตุดอยเวียง เป็นเจดีย์ขนาดเล็ก สูงประมาณ 10 เมตร ฐานสี่เหลี่ยมจัตุรัส กว้างด้านละประมาณ 3 เมตร ก่ออิฐถือปูน ลักษณะคล้ายเจดีย์ทรงพม่า
วัดนี้ยังมีพระพุทธรูปเก่าแก่อีก 3 องค์ 
ชั้นบนสุดของดอยเป็นที่ประดิษฐานของเจดีย์ธาตุดอยเวียง และทุก ๆ ปีในวันแรม 8 ค่ำ เดือน 7 จะมีประเพณีสรงน้ำพระธาตุ
วัดพระธาตุดอยเวียง ใช้ทางหลวงหมายเลข 1147 ไปทางอำเภอสันกำแพง เลยสามแยกบ้านธิไปเล็กน้อยมีทางแยกขวา ให้เลี้ยวเข้าไปอีกประมาณ 1 กิโลเมตร พบสามแยกให้เลี้ยวขวาไปตามถนนทางหลวงชนบทสายบ้านธิ-ดอยเวียง ประมาณ 5 กิโลเมตร วัดพระธาตุดอยเวียงจะอยู่ขวามือ
กลุ่มภาษาเกาะฟอร์โมซา
กลุ่มภาษาเกาะฟอร์โมซา () เป็นภาษาของชาวพื้นเมืองในไต้หวันซึ่งมีจำนวน 2% ของประชากรบนเกาะไต้หวัน แต่มีจำนวนน้อยกว่านั้นที่ยังพูดภาษาดั้งเดิมของตน จากภาษาพื้นเมืองทั้งหมด 26 ภาษา เป็นภาษาตายแล้ว 10 ภาษา ที่เหลืออีก 4-5 ภาษาเป็นภาษาที่ใกล้ตาย ที่เหลือจัดเป็นภาษาที่เสี่ยงที่จะกลายเป็นภาษาตาย
ภาษาพื้นเมืองของไต้หวันมีความสำคัญมากในทางภาษาศาสตร์ เพราะไต้หวันคล้ายจะเป็นจุดกำเนิดของตระกูลภาษาออสโตรนีเซียนทั้งหมด จากการจัดของ Blust 1999 กลุ่มภาษาเกาะฟอร์โมซามี 9 สาขาจากทั้งหมด 10 สาขาของตระกูลภาษาออสโตรนีเซียน โดยอีกสาขาหนึ่งคือกลุ่มภาษามาลาโย-โพลีเนเซีย ราว 1,200 ภาษา ที่พบนอกเกาะไต้หวัน แม้ว่านักภาษาศาสตร์ส่วนใหญ่ไม่ได้ยอมรับรายละเอียดของ Blust ทั้งหมด แต่ก็ยอมรับร่วมกันว่าตระกูลภาษาออสโตรนีเซียนมีจุดกำเนิดในไต้หวัน . และมีการศึกษาทางด้านพันธุศาสตร์มนุษย์เพิ่มเติมเกี่ยวกับสมมติฐานนี้
กลุ่มภาษาเกาะฟอร์โมซาทั้งหมดกำลังถูกแทนที่ด้วยภาษาจีนกลางหลังจากที่รัฐบาลของสาธารณรัฐจีนเริ่มจัดการศึกษาให้ชาวพื้นเมืองในไต้หวัน
การกำหนดขอบเขตของภาษาและสำเนียงโดยทั่วไปทำได้ยาก และมักมีข้อโต้แย้งเสมอ ซึ่งพบได้เช่นกันในการศึกษาภาษาในกลุ่มนี้ โดยเฉพาะภาษาของเผ่าที่คล้ายกัน โดยทั่วไปมีการจัดแบ่งดังนี้
ไฮเวย์แมน ซิ่งกระตุกเหยื่อ
ไฮเวย์แมน ซิ่งกระตุกเหยื่อ ออกฉายเมื่อวันที่ 13 กุมภาพันธ์ พ.ศ. 2547 จัดจำหน่ายโดย Robert Harmon
เจ้าชายลีโอโพลด์ ดยุกแห่งออลบานี
เจ้าชายลีโอโพลด์ ดยุกแห่งออลบานี หรือพระนามเต็ม เลโอโพลด์ จอร์จ ดันแคน อัลเบิร์ต () ทรงเป็นพระราชโอรสพระองค์สุดท้องในสมเด็จพระราชินีนาถวิกตอเรียกับเจ้าชายอัลเบิร์ต พระราชสวามี ทรงเป็นสมาชิกพระองค์หนึ่งในสมาชิกพระราชวงศ์อังกฤษ พระองค์เป็นดยุกแห่งออลบานี เอิร์ลแห่งคลาเรนซ์และบารอน อาร์คโลว์ พระองค์ทรงเป็นฮีโมฟิเลียโดยสืบจากพระราชมารดา
เจ้าชายลีโอโพลด์ประสูติเมื่อวันที่ 7 เมษายน พ.ศ. 2396 ณ พระราชวังบักกิงแฮม ลอนดอน เป็นพระราชโอรสพระองค์สุดท้องในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี ตอนประสูตินั้นได้มีพระนามว่า "เจ้าชายลีโอโพลด์" ตั้งแต่ประสูติ เจ้าชายลีโอโพลด์มีพระนามเดียวกันกับสมเด็จพระราชาธิบดีเลโอโพลด์ที่ 1 แห่งเบลเยียม
ทรงเข้าพิธีบัพติศมาในพระราชวังบักกิงแฮมเมื่อวันที่ 28 มิถุนายน พ.ศ. 2396 โดยจอห์น เบิร์ด ซัมเมอร์ อาร์ชบิชอปแห่งแคนเทอร์เบอรี โดยมีพระบิดามารดาทูนหัวคือพระมหากษัตริย์แห่งฮาโนเวอร์ เจ้าหญิงวิลเลียมแห่งปรัสเซีย เจ้าหญิงแมรี อเดเลดแห่งแคมบริดจ์ เจ้าชายแห่งโฮเอ็นโลเออ-ลังเงินบวร์ค
สำนักงานบริหารหนี้สาธารณะ
สำนักงานบริหารหนี้สาธารณะ () หรือย่อว่า สบน. เป็นส่วนราชการระดับกรม ในสังกัดกระทรวงการคลัง มีหน้าที่ในการบริหารหนี้สาธารณะ ตามกฎหมายว่าด้วยการบริหารหนี้สาธารณะโดยการวางแผน กำกับ และดำเนินการก่อหนี้ค้ำประกัน และปรับโครงสร้างหนี้ของรัฐบาล หน่วยงานในกำกับดูแลของรัฐ องค์กรปกครองส่วนท้องถิ่น และรัฐวิสาหกิจ ซึ่งรวมทั้งการชำระหนี้ ของรัฐบาล และการติดตามและประเมินผลการดำเนินงาน เพื่อให้การบริหารหนี้สาธารณะเป็นไปอย่างมีประสิทธิภาพ และเสริมสร้างความยั่งยืนทางการคลังและการพัฒนาเศรษฐกิจ มีสำนักงานตั้งอยู่ที่ถนนพระรามที่ 6 แขวงพญาไท เขตพญาไท กรุงเทพมหานคร 10400
การจัดตั้งสำนักบริหารหนี้สาธารณะ ได้มีการเสนอแนวความคิดต่อคณะรัฐมนตรี และมีมติให้จัดตั้งเมื่อวันที่ 21 กันยายน พ.ศ. 2542 เป็นหน่วยงานในสังกัดสำนักงานปลัดกระทรวงการคลัง มีภารกิจในการกำหนดนโยบายและวางแผนการก่อหนี้ในภาพรวม การพัฒนาตลาดตราสารหนี้ของประเทศ การบริหารความเสี่ยง การบริหารเงินสด และ การจัดทำระบบฐานข้อมูลหนี้ของประเทศ โดยให้โอนอัตรากำลังและงานที่อยู่ในความรับผิดชอบของกองนโยบายเงินกู้ สำนักงานเศรษฐกิจการคลัง และงานที่อยู่ในความรับผิดชอบของกลุ่มวิเคราะห์หนี้สาธารณะและเงินคงคลัง และส่วนหนี้สาธารณะและเงินคงคลัง ยกเว้นสายบริหารเงินคงคลัง สำนักการเงินการคลัง กรมบัญชีกลาง มาไว้ที่สำนักบริหารหนี้สาธารณะ
ต่อมาได้มีการยกฐานะขึ้นเป็นส่วนราชการระดับกรม ในสังกัดกระทรวงการคลัง เมื่อวันที่ 3 ตุลาคม พ.ศ. 2545
สำนักงานบริหารหนี้สาธารณะ มีผู้ดำรงตำแหน่งผู้อำนวยการมาแล้ว ทั้งสิ้น 5 ท่าน ได้แก่
เลช็องซงซองนอร์
เลช็องซงซองนอร์ (, "มวลบทเพลงอันทรงคุณค่าประหนึ่งทอง") คืออัลบั้มภาษาฝรั่งเศสของ เซลีน ดิออน นักร้องสาวชาวแคนาดา ออกจำหน่ายในควิเบก ประเทศแคนาดา เมื่อวันที่2 มิถุนายน พ.ศ. 2529 นับเป็นอัลบั้มฝรั่งเศสที่รวมเพลงฮิตเป็นอัลบั้มที่ 2 ของเธอ
เซลีนได้ทำงานด้านดนตรีอย่างหนักในช่วง 5 ปีที่ผ่านมา หลังจากได้ออกจำหน่ายอัลบั้มกว่า 9 อัลบั้มในตลาดแคนาดา (อัลบั้มเพลง 5 อัลบั้ม, อัลบั้มคริสต์มาส 2 อัลบั้ม, บันทึกการแสดงสด 1 อัลบั้ม) นอกจากนี้ยังมีอัลบั้มรวมเพลง 2 อัลบั้มที่ออกจำหน่ายในประเทศฝรั่งเศส เซลีนได้รับสถานะโกลด์ และพลาตตินัมสำหรับอัลบั้มและซิงเกิล ของเธอ ได้รับรางวัลเฟลิกซ์ 11 รางวัล, รางวัลเทศกาลดนตรียามาฮ่า 2 รางวัล ซึ่งทำให้มีแนวคิดรวมเพลงฮิตลงในอัลบั้ม "เลชองซงซองนอร์"
อัลบั้มนี้มีเพลงใหม่ 1 เพลง คือ "เฟเซอเกอตูวูดรา" ขึ้นอันดับสูงสุดที่ 36 ในชาร์ตควิเบก
เซลีนสร้างมิวสิกวิดีโอเพลงภาษาฝรั่งเศสแรกในเพลง "เฟเซอเกอตูวูดรา" ภายหลังมิวสิกวิดีโอเพลงภาษาอังกฤษ "ลิสต์ซึนทูเดอะแนจิกแมน" ในปี พ.ศ. 2525 ซึ่งเป็นมิวสิกวิดีโอทางการค้าแรกของเธอ
รายนามผู้เชิญธงชาติเข้าสู่สนามในพิธีเปิดการแข่งขันโอลิมปิกฤดูร้อน 2008
รายนามนักกีฬาที่เชิญธงชาติเข้าสู่สนาม ในพิธีเปิดโอลิมปิกฤดูร้อน 2008 วันที่ 8 สิงหาคม พ.ศ. 2551 เรียงตามลำดับที่เข้าสู่สนาม โดยกรีซเป็นประเทศแรก และประเทศจีนเจ้าภาพเป็นอันดับสุดท้ายตามธรรมเนียมโอลิมปิก ส่วนประเทศอื่นจะเรียงตามลำดับขีดในการเขียนอักษรจีนอย่างง่าย
แหล่งอ้างอิงหลัก:
จังหวัดโอวลุ
เขตจังหวัดโอวลุ (; ) ตั้งอยู่ทางใต้ของเขตจังหวัดลัปลานด์ () และทางเหนือของจังหวัดฟินแลนด์ตะวันตกและฟินแลนด์ตะวันออก
อินฟันตามารีอา กริสตีนาแห่งสเปน
เจ้าหญิงมาเรีย คริสตินาแห่งสเปน (Infanta Maria Cristina of Spain; มาเรีย คริสตินา เทเรซา อเลฆันดรา กวาดาลูเป มาเรีย เด ลา กอนเซ็ปซิโอน อิลเดฟอนซา วิกตอเรีย เอวเคเนีย เด บอร์บอน อี บัตเต็นแบร์ก; 12 ธันวาคม พ.ศ. 2454 - 23 ธันวาคม พ.ศ. 2539) เป็นพระราชธิดาในลำดับที่สี่ในสมเด็จพระราชาธิบดีอัลฟองโซที่ 13 แห่งสเปน และ เจ้าหญิงวิกตอเรีย ยูจีนีแห่งแบ็ตเต็นเบิร์ก อีกทั้งยังเป็นพระปิตุจฉาในสมเด็จพระราชาธิบดีฆวน คาร์ลอสที่ 1 อีกด้วย
เจ้าหญิงมาเรีย คริสตินาประสูติเมื่อวันที่ 12 ธันวาคม พ.ศ. 2454 ณ พระราชวังหลวง กรุงมาดริด โดยเป็นพระราชธิดาองค์เล็กในสมเด็จพระราชาธิบดีอัลฟองโซที่ 13 แห่งสเปน พระราชโอรสพระองค์เดียวของสมเด็จพระราชาธิบดีอัลฟองโซที่ 12 แห่งสเปน และ อาร์ชดัชเชสมาเรีย คริสตินาแห่งออสเตรีย กับ เจ้าหญิงวิกตอเรีย ยูจีนีแห่งแบ็ตเต็นเบิร์ก พระธิดาองค์เดียวในเจ้าชายเฮนรีแห่งแบ็ตเต็นเบิร์ก และ เจ้าหญิงเบียทริซแห่งสหราชอาณาจักร พระราชธิดาองค์เล็กของสมเด็จพระราชินีนาถวิกตอเรีย และ เจ้าชายอัลเบิร์ตแห่งแซ็กซ์-โคบูร์กและก็อตธา
เมื่อวันที่ 14 เมษายน พ.ศ. 2474 ขณะที่เจ้าหญิงมีพระชนมายุ 18 พรรษา สมเด็จพระราชาธิบดีแห่งสเปนเสด็จออกจากประเทศสเปนต่อหน้าการเดินขบวนประท้วงของพวกลัทธิสาธารณรัฐนิยม พระองค์เสด็จไปเพียงลำพังโดยทิ้งพระมเหสีกับพระโอรสและธิดาไว้ แม้ว่าจะไม่ทรงสละราชสมบัติจนกระทั่งถึงเดือนมกราคม พ.ศ. 2484 พระองค์ประทับลี้ภัยอยู่ในต่างประเทศโดยทรงมองดูประเทศสเปนที่เต็มไปด้วยการนองเลือด ความรุนแรง และความเป็นอนาธิปไตยภายใต้รัฐบาลสาธารณรัฐใหม่ อันนำไปสู่สงครามกลางเมืองของสเปนในอีกไม่กี่ปีต่อมา
เจ้าหญิงมาเรีย คริสตินาประทับอยู่ในพระราชวังหลวงกับพระชนนีและพระเชษฐา พระอนุชาและพระภคินี ทุกพระองค์ประทับในประเทศสเปนระยะสุดท้ายที่พระราชวังอันถูกปิดล้อมด้วยกลุ่มคนนิยมสาธารณรัฐ สมเด็จพระราชินีเอนาทรงสงสัยว่าครอบครัวของพระองค์จะจำต้องทนทุกข์ทรมานในชะตากรรมเดียวกับพระญาติในราชวงศ์รัสเซียหรือไม่ แต่สุดท้ายทุกพระองค์สามารถเสด็จออกจากพระราชวังไปทางประตูลับในอุทยาน มุ่งหน้าไปยังสถานีรถไฟเอสกอเรียล และประทับรถไฟข้ามชายแดนไปยังประเทศฝรั่งเศส ก่อนเสด็จต่อไปยังเมืองฟงแตนโบล
พระนางเทราปตี
พระนางเทราปที () (อ่านว่า ทะเรา-ปะ-ที พยางค์หน้าออกเสียง/อะ/ กึ่งมาตรา) เป็นบุตรของท้าวทรุปัทและเป็นน้องสาวของธฤษฏัทยุมนะ มีต้นกำเนิดมาจากกองไฟยัญญะ ที่ฤๅษีได้ทำพิธีขึ้นมา เนื่องจากท้าวทรุปัทมีความแค้นโทรณาจารย์ที่ได้ให้ลูกศิษย์คือ อรชุน มาแก้แค้นและแพ้สงครามแก่อรชุน จึงแค้นใจตนเองว่าเหตุใดจึงไม่มีบุตรที่เก่งกาจดังเช่นอรชุน จึงให้ฤๅษีกระทำพิธีขอบุตรชายที่รบและเก่งในการทำสงครามและบุตรสาวที่รูปงามเพื่อที่จะมาเป็นภรรยาของอรชุนในภายภาคหน้า ต่อมาท้าวทรุปัทได้ให้ทำพิธีสยุมพรแก่พระนางเทราปที ปรากฏว่าอรชุนได้รับเลือกเป็นสามี แต่ต่อมาอรชุนได้ยกพระนางเทราปทีแก่เหล่าพี่น้องได้แก่ 1.ยุธิษฐิระ 2.ภีมะ 3.นกุล 4.สหเทพ ให้มาเป็นสามีร่วมกัน เนื่องจากพระนางกุนตีผู้เป็นพระมารดาของปาณฑพได้กล่าวให้แบ่งกันอย่างเท่าเทียมกันด้วยความไม่ได้ตั้งใจ และพวกปาณฑพเองต่างได้ถือคำพูดของมารดาเป็นวาจาสิทธิ์ นอกจากนั้นพระนางเทราปทียังเป็นชนวนเหตุของสงครามที่ทุ่งกุรุเกษตรอีกด้วย เพราะพระนางเทราปทีได้ถูกทุหศาสันลากมากระทำอนาจารที่กลางสถา ทำให้ฝ่ายปาณฑพแค้นมากจึงประกาศสงครามขึ้น
นางเทราปทีได้ให้กำเนิดพระโอรสแก่พี่น้องปาณฑพทั้งห้า ดังนี้
พลังงานเสรีกิบส์
พลังงานเสรีของกิ๊บส์ (Gibbs Free Energy) เป็น state funtion ตัวหนึ่งที่ ไม่สามารถวัดค่าได้แน่นอน แต่สามารถวัดค่าความเปลี่ยนแปลงได้
โดย ที่พลังงานเสรีกิบส์จะ ทำให้สามารถอธิบายได้ว่า ปฏิกิริยานั้นเกิดขึ้นเองได้หรือไม่(อธิบายว่าเกิดเองได้หรือไม่ได้ แต่ไม่ได้อธิบายว่าเกิดขึ้นเร็ว
หรือเกิดขึ้นช้า) โดยที่ถ้า มีค่าเป็น - คือ สามารถเกิดขึ้นเองได้ ถ้ามีค่าเป็น + คือ ไม่สามารถเกิดขึ้นเองได้ และ ถ้ามีค่าเป็น 0 คือ ปฏิกิริยานั้น
เกิดการผันกลับได้ (เกิดสมดุลของสมการ)
พลังงานเสรีของกิ๊บส์ หาได้จาก การเปลี่ยนแปลงความร้อนของปฏิกิริยา ลบด้วย อุณหภูมิในหน่วยองศาเคลวินคูณกับการเปลี่ยนแปลงเอนโทรปี (ความไม่เป็นระเบียบของระบบ ถ้ามีค่าสูงแสดงว่าระบบเกิดปฏิกิริยาได้ดี) ของระบบ
ประพนธ์ สุนทรจามร
ประพนธ์ สุนทรจามร มีชื่อจริงว่า นาวาอากาศเอก ประพนธ์ โตจำเริญ เกิดเมื่อ พ.ศ. 2471 เป็นศิษย์ครูเวส สุนทรจามร มีผลงานเพลงมากมาย เช่น เสียงสวาท (คู่ พิทยา บุณยรัตพันธุ์) หาดผาแดง ผู้ที่พระเจ้าสาป บุพเพสันนิวาส
ชีวิตการทำงานของประพนธ์ เริ่มต้นที่ตำแหน่งลูกจ้างชั่วคราว กระทรวงกลาโหมและกระทรวงพาณิชย์ หลังจากนั้นได้ทำงานอยู่บริษัท นครหลวงประกันชีวิต ในช่วงนี้ ครูเวส สุนทรจามร ได้เห็นความสามารถด้านร้องเพลง จึงได้ชักชวนมาร่วมวงดนตรีศิษย์จามร ซึ่งครู ธนิต ผลประเสริฐตั้งขึ้น
ประพนธ์เล่าว่า เมื่อครั้งที่มาพบครูเวส สุนทรจามร ครูเวสได้ถามว่าร้องเพลงอะไรได้บ้าง ประพนธ์ก็ได้นำชื่อเพลงที่ร้องได้มาให้ครูเวสดู พอดีกับวินัย จุลละบุษปะ ผ่านเข้ามา แล้วพูดว่า "เพลงของผมทั้งนั้นเลยนี่ครู" ครูเวสเลยให้ร้อง เมื่อเป็นที่ถูกใจแล้ว จึงได้ประพันธ์เพลงให้ร้อง
สำหรับเพลงบุพเพสันนิวาสที่สร้างชื่อเสียงให้กับประพนธ์อย่างมากมายนั้น เป็นผลงานที่ครูสุรัฐ พุกกะเวส แต่งร่วมกับครู เวส สุนทรจามร แต่งไว้แต่ยังไม่มีคนร้อง ประพนธ์จึงได้เข้ามาร้อง เมื่อ พ.ศ. 2495 หลังจากนั้น ประพนธ์ก็มีผลงานเพลงออกมาเรื่อย ๆ เช่น หาดผาแดง ดวงใจของพี่ เสียงสวาท กระต่ายกับดวงจันทร์ (คู่ พิทยา บุณยรัตพันธุ์)
ปี พ.ศ. 2497 ประพนธ์ สุนทรจามร ได้ลาออกจากบริษัท นครหลวงประกันชีวิต เพื่อเข้ารับราชการทหาร สังกัดกรมสารบัญทหารอากาศ โดยมิได้ร่วมขับร้องเพลงอยู่ในวงดนตรีสุนทราภรณ์เลย ดังนั้น ประพนธ์จึงไม่ใช่นักร้องของสุนทราภรณ์ ในระยะนี้ประพนธ์ได้ร้องเพลงอยู่กับคณะจารุกนก และคณะศิษย์จามรอยู่เนือง ๆ
พ.ศ. 2512 ประพนธ์ได้ร้องเพลงหาดผาแดงของ "พรพิรุณ" ทำให้มีชื่อเสียงโด่งดังอีกครั้ง และรับร้องเพลงอยู่ตามไนต์คลับและภัตตาคารอยู่บ้าง ภายหลังจึงได้รับร้องเพลงกับวงธนิตสรณ์ ของครูธนิต ผลประเสริฐ วงดนตรีไตรทิพย์ ของ บุญเลื่อน ไตรพิพัฒน์ และวงดนตรีเอื้อสัมพันธ์ ของ ปรีชา เกียรติประวัติ
ปัจจุบัน ประพนธ์ สุนทรจามร ได้เกษียณอายุราชการจากกองทัพอากาศแล้ว เมื่อ พ.ศ. 2531 แต่รับร้องเพลงอยู่เสมอ ในนามวงดนตรี คีตกานต์ โดยพักอาศัยอยู่ที่ย่านบึงกุ่ม
http://www.websuntaraporn.com/suntaraporn/board/posting.asp?GID=2100
อามิสทาน
การให้อามิสทาน คือการให้วัตถุทาน ๑๐ อย่าง มีข้าว น้ำ ผ้า ยานพาหนะ ดอกไม้ ของหอม ของลูบไล้ ที่นอน ที่พัก เครื่องประทีป หรือให้ปัจจัย ๔ มีจีวร เป็นต้น ย่อมให้ด้วย เหตุต่าง ๆ กันเป็น ๘ ประการคือ
๑. บุคคลบางคนให้ทาน เพราะหวังผลตอบแทน มุ่งสั่งสมการให้ทาน ด้วยคิดว่าถ้าตายไปแล้วจักได้เสวยผลตอบแทนนี้ จึงให้ข้าว ให้น้ำ เป็นต้น แก่สมณะ หรือพราหมณ์ เพื่อให้เป็นเสบียงเลี้ยงตัวในภพหน้า
๒. บุคคลบางคนให้ทาน ไม่ได้หวังผลแห่งทาน แต่ให้เพราะคิดว่าการให้ทานเป็น ความดี เป็นการทำตามคำของบัณฑิตที่กล่าวไว้ดีแล้ว บุคคลที่คิดให้ทานอย่างนี้ เมื่อตายไปเขาย่อมเข้าถึงความเป็นสหายแห่งเทวดาชั้นดาวดึงส์ เมื่อเสวยผลแห่งกรรมหมดสิ้นแล้ว เขาย่อมกลับมาสู่ความเป็นอย่างนี้อีก คือได้มาเกิดเป็นมนุษย์อีก เป็นการให้เพื่อยังประโยชน์ให้สำเร็จ ให้เกิดความสุข
๓. บุคคลบางคนให้ทาน ไม่ได้คิดว่าการให้ทานเป็นการดี แต่ให้ทานด้วยคิดว่า บิดา มารดา ปู่ ย่า ตา ยาย เคยให้ เคยทำมา ก็ควรทำไม่ให้เสียประเพณี เมื่อเขาตายไป ย่อมเข้าถึง ความเป็นสหายแห่งเทวดาชั้นยามา เมื่อเสวยผลแห่งกรรมหมดสิ้นแล้ว เขาย่อมกลับมาสู่ความเป็นอย่างนี้อีก คือกลับมาเป็นมนุษย์อีก เป็นการให้เพื่อรักษาประเพณี
๔. บุคคลบางคนให้ทาน ไม่ได้ให้เพราะคิดว่าบิดา มารดา ปู่ ย่า ตา ยาย เคยให้ เคยทำมา แต่ให้ทานเพราะคิดว่าเราหุงหากินได้ ส่วนสมณะพราหมณ์ ไม่ได้หุงหากิน จึงให้ทานเพราะ ผลแห่งทานนี้ เมื่อเขาตายไป ย่อมเข้าถึงความเป็นสหายแห่งเทวดาชั้นดุสิต เมื่อเสวยผลแห่ง ทานหมดสิ้นแล้ว เขาย่อมกลับมาสู่ความเป็นมนุษย์อีก เป็นการให้เพื่ออนุเคราะห์ ให้เพื่อบูชา
๕. บุคคลบางคนให้ทาน ไม่ได้คิดว่าเราหุงหากินได้ ส่วนสมณะพราหมณ์ไม่ได้หุงหากิน แต่ให้ด้วยคิดว่า เราจักเป็นผู้จำแนกแจกทาน เหมือนฤๅษีแต่ครั้งก่อน ๆ เพราะผลแห่งทานนี้ เมื่อเขาตายไป ย่อมเข้าถึงความเป็นสหายแห่งเทวดาชั้นนิมมานรดี เมื่อเสวยผลแห่งกรรมหมด สิ้นแล้ว เขาย่อมกลับมาสู่ความเป็นมนุษย์อีก เป็นการให้เพื่อต้องการเป็นผู้มีโชคดี ต้องการมีชื่อเสียง
๖. บุคคลบางคนให้ทาน ไม่ได้คิดว่าจักเป็นผู้จำแนกแจกทาน แต่ให้ด้วยคิดว่า เราให้ทานอย่างนี้ จิตจักเลื่อมใส เกิดความปลื้มใจโสมนัสจึงได้ให้ทาน เพราะผลแห่งทานนี้ เมื่อเขาตายไป ย่อมเข้าถึงความเป็นสหายแห่งเทวดาชั้นปรนิมมิตตวสวฺตี เมื่อเสวยผลของกรรมหมดสิ้นแล้ว ก็จักกลับมาสู่ความเป็นมนุษย์อีก เป็นการให้เพื่อปลูกศรัทธาให้จิตเกิดปีติยินดี
สมาคมคอนกรีตไทย
สมาคมคอนกรีตไทย (ส.ค.ท.) มีชื่อเป็นภาษาอังกฤษว่า Thai Concrete Assocoation (TCA) มีสำนักงาน ตั้งอยู่ ณ ชั้น 3 อาคารวิศวกรรมสถานแห่งประเทศไทยฯ เลขที่ 487 รามคำแหง 39 (ซอยเทพลีลา) ถนนรามคำแหง แขวงวังทองหลาง เขตวังทองหลาง กรุงเทพฯ 10310
บุนนาค
บุนนาค หรือ สารภีดอย หรือ นาคบุตร เป็นไม้ยื้นต้น เนื้อแข็ง ดอกหอม อยู่ในวศ์เดียวกันกับส้มป่องและติ้วแดง พบได้ในอินเดียและศรีลังกา
เป็นไม้ยืนต้นขนาดใหญ่ พบได้ในป่าดิบชื้น ตามริมห้วย ลำธาร ที่ระดับความสูงไม่เกิน 6-700 เมตร ต้นสูงประมาณ 25-30 เมตร เป็นไม้เนื้อแข็ง ลำต้นสีน้ำตาล ใบเดี่ยวเรียงสลับ รูปขอบขนานแคบ กว้าง 2-3 ซ.ม. ยาว 7-12 ซ.ม.ใบอ่อนจะมีสีแดง ดอกสีขาวหอมเย็น ออก เป็นกระจุก 2-1 ดอก กลีบดอกรูปไข่กลับ ปลายกลีบย่นเล็กน้อย มีเกสรเพศผู้ยาวประมาณ 1.5 ซม.กลีบเลี้ยงกลมโค้งขนาด 1.5 ซ.ม.
เป็นไม้วงศ์เดียวกับ ต้นชะมวงหรือส้มป่อง มะดะหรือมังคุดป่า ต้นติ้วแดงและ ต้นติ้วขน จัดกลุ่มอยู่ในไม้พวก Iron wood คือเนื้อแข็ง 
ซึ่งมีอยู่ในหลายประเทศ ต้นบุนนาคสามารถพบได้ในอินเดียและศรีลังกา
ในตำรายาแผนไทย พบว่าแทบทุกส่วนของบุนนาคนำมาใช้ประโยชน์ทางยาได้หมด
ธงชาติอาร์เจนตินา
ธงชาติอาร์เจนตินา ถือกำเนิดขึ้นเมื่อปี พ.ศ. 2355 ลักษณะเป็นธงสามแถบแนวนอน ประกอบด้วยแถบสีฟ้า-สีขาว-สีฟ้า ซึ่งแต่ละแถบล้วนกว้างเท่ากัน ส่วนรูปดวงอาทิตย์สีเหลืองกลางธง ซึ่งมีชื่อเรียกว่า ดวงอาทิตย์แห่งเดือนพฤษภาคม () ได้เพิ่มเข้ามาภายหลังเมื่อ พ.ศ. 2361 รูปธงที่กล่าวมานี้เป็นธงชาติสำหรับพิธีการ () หากธงนี้ไม่มีรูปดวงอาทิตย์ จะถือเป็นธงชาติสำหรับประดับตกแต่ง () แม้ธงทั้งสองอย่างนี้จะมีศักดิ์เป็นธงชาติเหมือนกัน แต่ธงชาติสำหรับประดับตกแต่งจะต้องชักไว้ต่ำกว่าธงชาติสำหรับพิธีการเสมอ
ตามหลักวิชาธัชวิทยาแล้ว จัดให้ธงชาติอาร์เจนตินาสำหรับพิธีการเป็นธงพลเรือน ธงราชการ ธงกองทัพและธงราชนาวี ส่วนธงชาติสำหรับประดับตกแต่ง จัดเป็นธงพลเรือนและธงเรือพลเรือน
นับตั้งแต่ พ.ศ. 2521 เป็นต้นมา สัดส่วนของธงชาติอาร์เจนตินาอย่างเป็นนั้นได้กำหนดให้มีความกว้างเป็น 9 ส่วน ยาว 14 ส่วน และแบบธงขนาดมาตรฐานนั้นเป็นธงขนาดกว้าง 90 เซนติเมตร ยาว 140 เซนติเมตร ภายในประกอบด้วยแถบแนวนอน 3 แถบ แถบบนและล่างเป็นสีฟ้า แถบกลางสีขาว แต่ละแถบนั้นกว้าง 30 เซนติเมตร ที่แถบกลางนั้นมีรูปพระอาทิตย์สีเหลืองทอง ซึ่งมีชื่อว่า ดวงอาทิตย์แห่งเดือนพฤษภาคม () รูปดังกล่าวนี้คือสัญลักษณ์ของเทพอินตี ผู้เป็นสุริยเทพตามความเชื่อของชาวอินคา อนึ่ง ยังมีการใช้ธงชาติอาร์เจนตินาที่มีสัดส่วนเป็น 1:2 และ 2:3 ด้วยเช่นกัน
ระดับสีที่ใช้ในธงชาติอย่างเป็นทางการกำหนดตามมาตรฐาน CIE 1976 ดังนี้
ส่วนตารางเบื้องล่างต่อไปนี้ เป็นการเทียบค่าระดับสีตามระบบสี RGB และระบบสีแพนโทน
ดวงอาทิตย์แห่งเดือนพฤษภาคม () อันเป็นภาพสัญลักษณ์กลางธงชาตินั้น มีต้นแบบมาจากภาพดวงอาทิตย์ในเงินเหรียญ 8 เอสคูโดของอาร์เจนตินาในปี พ.ศ. 2356 (มีค่าเท่ากับ 1 ดอลลาร์สเปนในเวลานั้น) โดยรูปด้งกล่าวมีเส้นรัศมีตรงสลับกับเส้นรัศมีคดแผ่ออกมาอย่างละ 16 แฉก
ถึงปี พ.ศ. 2521 มีการกำหนดอย่างชัดเจนว่าสีของดวงอาทิตย์นั้นใช้ดวงอาทิตย์เป็นสีเหลืองทอง ("amarillo oro") โดยวงกลมตอนในนั้นมีเส้นผ่านศูนย์กลาง 10 เซนติเมตร ตอนนอกมีเส้นผ่านศูนย์กลางเป็น 25 เซนติเมตร (โดยรวมแล้ว รัศมีของรูปดวงอาทิตย์ทั้งหมดเป็น formula_1 เท่าของความกว้างแถบสีขาว ส่วนใบหน้าของดวงอาทิตย์นั้นมีเส้นผ่านศูนย์กลางเป็น formula_2 ของรูปดวงอาทิตย์นั้น) ส่วนรัศมีของดวงอาทิตย์ที่เปล่งออกมามี 32 แฉก โดยยังคงลักษณะเป็นเส้นรัศมีตรงและคดอย่างละ 16 แฉก รูปดังกล่าวนี้จะถูกปักไว้ในธงชาติสำหรับพิธีการ
ประพันธ์โดย Luigi Illica และ Héctor Cipriano Quesada เรียบเรียงโดย Héctor Panizza เพลงดังกล่าวนี้ขับร้องขณะเชิญธงชาติขึ้นสู่ยอดเสา.
300 วัน 5,000 ไมล์ ห่างไกลไม่ห่างกัน
My Blueberry Nights เป็นภาพยนตร์โดยหว่อง คาไว นำแสดงโดย นอราห์ โจนส์, จูด ลอว์, ราเชล ไวส์, นาตาลี พอร์ตแมน และเดวิด สเตรตเทิร์น ถ่ายทำในสหรัฐอเมริกา ออกฉายเมื่อปี พ.ศ. 2551 เป็นภาพยนตร์เรื่องแรกของหว่อง คาไว ที่พูดภาษาอังกฤษตลอดทั้งเรื่อง
พราย (แก้ความกำกวม)
พราย อาจหมายถึง
รวมพันธุ์โจ๋ พลังเหนือโลก
ภาพยนตร์อเมริกันเรื่อง สกายไฮ รวมพันธุ์โจ๋ พลังเหนือโลก ออกฉายเมื่อวันที่ 29 กรกฎาคม พ.ศ. 2548 กำกับและจัดจำหน่ายโดยโดย Mike Mitchell และ Walt Disney Pictures
หน่วยพิทักษ์ กู้ภัยโลก
หน่วยพิทักษ์ กู้ภัยโลก ออกฉายเมือวันที่ 15 ตุลาคม พ.ศ. 2547 จำหน่ายโดย Paramount Pictures
โรงเรียนพระหฤทัยดอนเมือง
โรงเรียนพระหฤทัยดอนเมือง () (อักษรย่อ: พ.ท.ด., PTD) เป็นโรงเรียนเอกชนในกรุงเทพมหานคร ประเภทสหวิทยา สังกัดสำนักงานคณะกรรมการการศึกษาเอกชน กระทรวงศึกษาธิการ เป็นโรงเรียนในเครือของคณะภคินีพระหฤทัยของพระเยซูเจ้าแห่งกรุงเทพฯ ศาสนาโรมันคาทอลิก มุ่งเน้นภาษาต่างประเทศสัญลักษณ์ ของโรงเรียน ประกอบด้วยคำว่า “ซื่อสัตย์ เมตตา” ซึ่งเป็นคุณธรรมที่เป็นปรัชญา ของโรงเรียน มี H อยู่ในวงกลม รองรับด้วยกิ่งไม้ 2 กิ่ง
H เป็นสัญลักษณ์ซึ่งมีความหมาย บ่งบอกคุณธรรมหลายรูปแบบ เพื่อบรรดาผู้บริหาร โรงเรียน ครู และนักเรียนจะได้ยึดคุณธรรมเหล่านี้
เป็นแบบอย่าง ของการดำเนินชีวิต และเป็นเอกลักษณ์ ของโรงเรียนในเครือคณะตลอดไป ใบไม้ สีเขียว ซึ่งติดกับกิ่งที่ผูกพันกันทั้ง 2 กิ่ง
ใบหมายถึง บุคคล กิ่งหมายถึง สังคม ซึ่งต้องพึ่งพากันและกัน โดยสมาชิกของสังคม อยู่ร่วมกันอย่างมีชีวิตชีวา ด้วยความเอื้ออาทร และดำรงชีวิต อย่างสันติสุข
H มาจากคำว่า Heart หมายถึง คณะภคินีพระหฤทัยของพระเยซูเจ้าแห่งกรุงเทพฯ และยังหมายถึงดวงใจที่เปี่ยมด้วยความรักเมตตาโดยเลียนแบบอย่างดวงพระหฤทัยของพระเยซู
H มาจากคำว่า Holy หมายถึง ความเป็นผู้ฝึกฝนตน ให้เพียบพร้อมด้วยจริยธรรม และคุณธรรมทุกประการ เป็นผู้คู่ควรแก่การยกย่อง สรรเสริญ
H มาจากคำว่า Honest หมายถึง ความซื่อสัตย์ อันเป็นคุณธรรม ที่มนุษย์ทุกคน พึงมีพึงปฏิบัติ
H มาจากคำว่า Honour หมายถึง เกียรติ และศักดิ์ศรี ของความเป็นมนุษย์ มีจิตสำนึกของการรักเกียรติ และยอมรับ ในความมีเกียรติ และศักดิ์ศรีของผู้อื่น
H มาจากคำว่า Humble หมายถึง ความสุภาพ ถ่อมตน ความอ่อนหวาน อันเป็น คุณสมบัติของกุลสตรี
H มาจากคำว่า Home หมายถึง ความเป็นครอบครัวเดียวกัน ความเป็นพี่น้อง และความเป็นหนึ่งเดียวกัน
สรุปได้ว่า สัญลักษณ์ H ในวงกลม เป็นศูนย์รวมของโรงเรียน ในเครือ คณะภคินีพระหฤทัย ของพระเยซูเจ้า
ซึ่งสมาชิก อัน ประกอบด้วย ผู้บริหาร คณะครูนักเรียนทุกคน เพียรบำเพ็ญคุณธรรมเพื่อ ความเป็นหนึ่งเดียวกัน
พร้อมด้วยเกียรติ และศักดิ์ศรีแห่งความเป็นมนุษย์ ที่สมบูรณ์ในสังคม
แต่เดิมชื่อโรงเรียนมารีสวรรค์ มีเนื้อที่ทั้งหมด 14 ไร่ สังกัดสำนักงานคณะกรรมการการศึกษาเอกชน เปิดทำการ สอนตั้งแต่วันที่ 19 พฤษภาคม 2512
ปัจจุบันเปิดทำการสอน ในชั้นอนุบาล1- มัธยมศึกษาปีที่ 6 โรงเรียนพระหฤทัยดอนเมือง อยู่ในเขตชุมชนขนาดใหญ่ มีประชาชนอาศัยอยู่อย่างหนาแน่น
มีความเจริญขึ้นเรื่อย ๆ ทั้งในด้านสิ่งปลูกสร้างด้านการศึกษา ด้านความเป็นอยู่และการคมนาคม จะเห็นได้จากมีหมู่บ้านขนาดใหญ่หลายแห่ง
สถานศึกษาทั้งของรัฐและเอกชน สถานีรถไฟดอนเมือง สถานที่ราชการ บริษัท ธนาคาร รวมถึงการประกอบธุรกิจต่าง ๆ นอกจากนั้นยังอยู่ใกล้สนามบินที่
เป็นสนามบินพาณิชย์ของประเทศ ที่ชาวต่างประเทศเข้ามาติดต่อธุรกิจและท่องเที่ยวในประเทศไทย ส่วนด้านการคมนาคมโดยทางรถยนต์สะดวกมีถนนกว้างขวาง
ผ่านบริเวณด้านหน้าและ ด้านข้างของ โรงเรียน ได้แก่ ถนนวิภาวดี-รังสิต และถนนสรงประภา ซึ่งสามารถผ่านไปต่อเชื่อมกับถนนติวานนท์เข้าจังหวัดนนทบุรี
จังหวัดปทุมธานี และจังหวัดใกล้เคียง มีรถรับจ้างประจำทางบริการอย่างเพียงพอ
บริเวณหน้าโรงเรียน ตรงข้ามกับหมู่บ้านปิ่นเจริญ 3 และเยื้องกับค่ายลูกเสือพิศลยบุตร หลังโรงเรียนอยู่ในบริเวณเดียวกับหมู่บ้านศิริสุข และที่ทำการเขตดอนเมือง
ตั้งอยู่ใกล้กับท่าอากาศยานดอนเมือง วัดดอนเมือง และทิศตะวันตกอยู่ในบริเวณของหมู่บ้านบุญอนันต์ โรงเรียนประชาอุทิศ และวัดสีกัน
บุตรี เผือดผ่อง
บุตรี เผือดผ่อง เกิดวันที่ 16 ตุลาคม พ.ศ. 2533 เป็นนักกีฬาเทควันโดชาวไทย ได้รับเหรียญเงินในการแข่งขันโอลิมปิกครั้งที่ 29 รุ่น 49 กิโลกรัม มีภาพยนตร์สั้นที่กล่าวถึงบุตรี เผือดผ่อง ในปี 2552 ไม่ทราบว่าใครสร้าง แต่คาดว่าสร้างโดยธนาคารอาคารสงเคราะห์ บุตรี เผือดผ่อง เคยถ่ายโฆษณาของการกีฬาแห่งประเทศไทย ซึ่งออกอากาศทางช่อง T-Sports
บุตรี เผือดผ่อง ศึกษาในระดับชั้นมัธยมศึกษาที่โรงเรียนสตรีวัดมหาพฤฒาราม ในพระบรมราชินูปถัมภ์ และสำเร็จการศึกษาดับระปริญญาตรีที่ ภาควิชารัฐศาสตร์และรัฐประศาสนศาสตร์ มหาวิทยาลัยเกษตรศาสตร์ เริ่มฝึกเตะเทควันโดตั้งแต่อายุได้ 11 ขวบ แล้วจึงเริ่มเล่นกีฬาเทควันโด ตามพี่สาว ภัสสร เผือดผ่อง
จากนั้นลงแข่งขันรายการเยาวชนชิงชนะเลิศภาคตะวันออก ซึ่งก็ได้รับเหรียญทอง และตระเวนแข่งขันก็ได้รับเหรียญทองมาโดยตลอดไม่ว่าจะเป็น กีฬาเยาวชนแห่งชาติ 3 สมัยซ้อน ในปี 2548, 2549 และ 2550, เยาวชนชิงชนะเลิศแห่งประเทศไทยในปี 2549 และ 2550, เยาวชนชิงชนะเลิศแห่งเอเชียปี 2550 และเหรียญทองเยาวชนชิงแชมป์โลกในปี 2549
หลังจากแข่งขันในระดับเยาวชน ได้เลื่อนมาแข่งรุ่นประชาชน และคว้าแชมป์ประเทศไทยได้สำเร็จ จากนั้นได้ออกในรายการ เบสต์ ออฟ เดอะ เบสต์ สามารถเตะชนะนักกีฬารุ่นพี่อย่าง เยาวภา บุรพลชัย และ แม่น้ำ เชิดเกียรติศักดิ์ ทำให้มีชื่อเสียงขึ้นมา
โค้ชเช ยอง ซุก เรียกตัวบุตรีเข้าแคมป์ทีมชาติ จากนั้นเข้าแข่งขันซีเกมส์ครั้งที่ 24 ที่จังหวัดนครราชสีมา ก็สามารถคว้าเหรียญทองมาได้ และในเวลาต่อมายังได้รับเหรียญทองจากรายการยูเอส โอเพ่น
หลังจากนั้นในการแข่งขันโอลิมปิกครั้งที่ 29 ที่ประเทศจีน ปี 2008 รุ่น 49 กิโลกรัม บุตรี เผือดผ่อง สามารถคว้าเหรียญเงินมาได้สำเร็จ ก่อนที่จะมาคว้าเหรียญทองในการแข่งขันซีเกมส์ ครั้งที่ 25 ที่ประเทศลาว ในปี 2009
ในการแข่งขันซีเกมส์ ครั้งที่ 26 ที่ประเทศอินโดนีเซีย ปี 2011 บุตรี เผือดผ่อง เข้าร่วมการแข่งขันในขณะที่มีอาการบาดเจ็บหัวเข่าทั้งสองข้าง ซึ่งเรื้อรังมานาน ทำให้พลาดไม่ได้เหรียญรางวัลในการแข่งขันครั้งนี้ โดยหลังจากกลับมาถึงเมืองไทยเจ้าตัวจึงได้ประกาศเลิกเล่นอย่างเป็นทางการ
หลังจาก บุตรี เผือดผ่อง เลิกเล่นเทควันโดทีมชาติ เจ้าตัวได้เข้าทำงานที่สถาบันวิจัยจุฬาภรณ์ และกำลังคบหากับเป็นเอก การะเกตุ
ประเทศไทยในโอลิมปิกฤดูร้อน 2008
ประเทศไทย เข้าร่วมการแข่งขันใน โอลิมปิกฤดูร้อน 2008 ครั้งที่ 29 จัดขึ้น ณ กรุงปักกิ่ง ฮ่องกง ชิงเต่า ชิงหวงเต่า เซี่ยงไฮ้ และเสิ่นหยาง สาธารณรัฐประชาชนจีน ระหว่างวันที่ 8 สิงหาคม ถึง 24 สิงหาคม พ.ศ. 2551 โดยได้เหรียญทั้งหมด 5 เหรียญ: เหรียญทอง 2 เหรียญจาก สมจิตร จงจอหอ และประภาวดี เจริญรัตนธารากูล เหรียญเงิน 2 เหรียญจาก มนัส บุญจำนงค์ และบุตรี เผือดผ่อง และเหรียญทองแดง 2 เหรียญจาก เพ็ญศิริ เหล่าศิริกุล และวันดี คำเอี่ยม ซึ่งประเทศไทยได้อันดับที่ 30 ของการแข่งขันครั้งนี้
ชาย
หญิง
หญิง
ชาย
หญิง
หญิง
หญิง
ชาย
หญิง
ผสม
ชาย
หญิง
ชาย
หญิง
ชาย
หญิง
หญิง
ท้าวปาณฑุ
ท้าวปาณฑุ เป็นพระโอรสของเจ้าหญิงอัมพาลิกากับฤๅษีวยาส ซึ่งเกิดจากพิธีที่เรียกว่า นิโยค มีสุขภาพร่างกายที่ไม่แข็งแรง มีผิวกายที่ขาวซีด เป็นน้องชายของท้าวธฤตราษฎร์และเป็นบิดาของปาณฑพทั้ง 5 มีพระชายา 2 พระองค์คือพระนางกุนตีและพระนางมาทรี ครั้งหนึ่งเมื่อขึ้นครองราชย์แล้วเสด็จประพาสป่า ได้ยิงธนูใส่กวางคู่หนึ่งที่กำลังสมสู่กันอยู่ แต่ปรากฏว่ากวางคู่นั้นเป็นฤๅษีกินทมะจำแลงกายเป็นกวาง ก่อนตายฤๅษีได้สาปแช่งท้าวปาณฑุว่า เมื่อใดที่ท่านสมสู่กับหญิงผู้ใดก็ตามขอให้ท่านได้ประสบถึงแก่ความตาย ทำให้ท้าวปาณฑุเสียใจมากจึงสละราชสมบัติแล้วเข้าป่าออกบวช ซึ่งชายาทั้ง 2 ก็ขอติดตามไปด้วย วันหนึ่งท้าวปาณฑุได้เข้าไปในป่ากับพระนางมาทรีเพื่อไปเก็บผลไม้และดอกไม้ ระหว่างนั้นได้เกิดความใคร่อยากสมสู่กับพระนางมาทรีขึ้น จึงทำให้ท้าวปาณฑุสิ้นใจในเวลาต่อมาตามคำสาปของฤๅษีที่ได้สาปแช่งไว้
มหาวิทยาลัยเทคโนโลยีราชมงคลล้านนา พิษณุโลก
มหาวิทยาลัยเทคโนโลยีราชมงคลล้านนา พิษณุโลก เป็นวิทยาเขตในสังกัด มหาวิทยาลัยเทคโนโลยีราชมงคลล้านนา สำนักงานคณะกรรมการการอุดมศึกษา กระทรวงศึกษาธิการ ในมีชื่อเสียงในการจัดการศึกษาด้านการเกษตรกรรม หรือที่รู้จักกันในนาม "เกษตรบ้านกร่าง" ปัจจุบันมีนักศึกษาในสังกัดจำนวน 1,136 คน
วิทยาเขตพิษณุโลก เดิมชื่อว่า "โรงเรียนเกษตรกรรมพิษณุโลก" ตั้งอยู่เลขที่ 52 หมู่ 7 ตำบลบ้านกร่าง อำเภอเมืองพิษณุโลก จังหวัดพิษณุโลก มีเนื้อที่ทั้งหมด 572 ไร่ 3 งาน 15 ตารางวา ก่อตั้งเมื่อวันที่ 23 กันยายน พ.ศ. 2496 และต่อมาในปี พ.ศ. 2497 ได้เปิดรับนักเรียนที่จบชั้นประถมปีที่ 4 เข้าศึกษาต่อหลักสูตรมัธยมอาชีวศึกษาตอนต้น เป็นมัธยมศึกษาตอนปลาย หลักสูตร 3 ปี ในปี พ.ศ. 2507 ได้ขยายจากมัธยมอาชีวศึกษาตอนต้น เป็นมัธยมอาชีวศึกษาตอนปลายเกษตรกรรม (3 ปี) และในปี พ.ศ. 2518 จึงได้ย้ายมาสังกัดวิทยาลัยเทคโนโลยีและอาชีวศึกษา เป็น วิทยาเขตเกษตรพิษณุโลก และเปิดสอนในระดับประกาศนียบัตรวิชาชีพชั้นสูง (ปวส.) ต่อมาในปี พ.ศ. 2535 จึงได้เปิดทำการสอนในระดับปริญญาตรีเป็นครั้งแรก กระทั่งในปี พ.ศ. 2548 สถาบันเทคโนโลยีราชมงคล ได้ยกฐานะเป็นมหาวิทยาลัยเทคโนโลยีราชมงคลล้านนา จึงได้ปรับเปลี่ยนสถานะดังเช่นปัจจุบัน
วิสัยทัศน์ :  จัดการศึกษาสู่ความเป็นเลิศด้านวิชาชีพ วิจัยและบริการสู่ชุมชน มุ่งสร้างคนดี มีคุณธรรม มีคุณภาพ สู้งาน
เชี่ยวชาญเทคโนโลยี
พันธกิจ :    1. จัดการศึกษาด้านวิชาชีพที่มีคุณภาพมาตรฐาน
2. สร้างงานวิจัยที่สอดคล้องกับความต้องการของชุมชน
3. ให้บริการและถ่ายทอดองค์ความรู้แก่ชุมชนและผู้ประกอบการ
4. ทำนุบำรุงศิลปวัฒนธรรมและอนุรักษ์สิ่งแวดล้อม
5. พัฒนาและสร้างองค์ความรู้ด้านเกษตรปลอดภัย
6. พัฒนาระบบและกลไกการบริหารจัดการ
อัตลักษณ์ :  บัณฑิตนักปฏิบัติมืออาชีพที่ใช้เทคโนโลยีเป็นฐาน (Hands-on)
 - บัณฑิตนักปฏิบัติ (Hands-on)
 - ใช้ทักษะที่มีเทคโนโลยีเป็นฐาน (Hands-on)
 - สร้างความเชี่ยวชายวิชาอาชีพ (Professional Oriented)
เอกลักษณ์ :  เกษตรปลอดภัย (Green Agriculture)
มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับเขตพื้นที่ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
มหาวิทยาลัยเทคโนโลยีราชมงคลล้านนา พิษณุโลก
ฮีโร่ เพชฌฆาต ล่าข้ามโลก
ฮีโร่ เพชฌฆาต ล่าข้ามโลก () เป็นภาพยนตร์แอคชั่นซึ่งนำแสดงโดย นิโคลัส เคจ, ชาคริต แย้มนาม, เป้ย ปานวาด และนักแสดงชาวฮ่องกง หยาง ไฉ่หนี ออกฉายในปี พ.ศ. 2551 กำกับโดย ออกไซด์ แปง และแดนนี่ แปง
ภาพยนตร์เรื่องนี้สร้างโดยบริษัท Saturn Films ของนิโคลัส เคจ โดยได้ซื้อสิทธิ์การสร้างภาพยนตร์เรื่อง บางกอกแดนเจอรัส (ฮีโร่ เพชฌฆาตเงียบ อันตราย) ผลงานกำกับชิ้นแรกของพี่น้องแปงในปี พ.ศ. 2542 กลับมาสร้างใหม่ โดยให้สองพี่น้องแปงเป็นผู้กำกับเช่นเดิมโจ (นิโคลัส เคจ) เป็นมือปืนรับจ้างชาวอเมริกันฝีมือระดับพระกาฬ ทำงานโดยยึดกฎ 4 ข้อ และตรงต่อเวลาเสมอ โดยไม่พลาดแม้แต่วินาทีเดียว โจเดินทางมาถึงกรุงเทพเพื่อสังหารบุคคล 4 คนตามคำสั่งของ สุรัตน์ (นิรัติศัย กัลย์จาฤก) และ อรัญ (ดอม เหตระกูล) มือขวาของสุรัตน์ เมื่อมาถึงโจได้พบกับ ก้อง (ชาคริต แย้มนาม) เด็กหนุ่มผู้หากินข้างถนนด้วยการหลอกนักท่องเที่ยวชาวต่างชาติ โจได้ว่าจ้างก้องให้เป็นคนเดินสารระหว่างตนกับสุรัตน์ โดยมี อ้อม (ปานวาด เหมมณี) แดนเซอร์สาวเป็นนกต่อ
แต่ต่อมา โจ ได้พบกับ ฝน (หยาง ไฉ่หนี) เภสัชกรสาวผู้เป็นใบ้ ผู้ที่ทำให้จิตใจเขาอ่อนโยนลง โจได้ทำลายกฎของตนเองลงโดยการสอนก้องและรับเป็นลูกศิษย์ เมื่อโจสังหารคนไทยไป 3 คนแล้ว พบว่าคนสุดท้ายที่อยู่ในบัญชีให้สังหารตามคำสั่งของสุรัตน์นั้น เป็นนักการเมืองที่ดีตามคำบอกเล่าของก้อง โจจึงตัดสินใจในที่สุดว่าไม่สังหารเขา ทำให้สุรัตน์และอรัญต้องตามเก็บโจและก้องแทน
นิโคลัส เคจ ได้เดินทางมาถ่ายทำภาพยนตร์เรื่องนี้ในกลางปี พ.ศ. 2549 และได้เกิดเหตุรัฐประหารเมื่อวันที่ 19 กันยายน ขึ้นพอดี ทำให้เจ้าตัวถึงเกิดตื่นตระหนกและสั่งให้หยุดกองถ่ายทันที แต่เมื่อทราบว่าไม่มีเหตุการณ์ร้ายแรงเกิดขึ้น จึงถ่ายทำต่อไปได้
เมื่อเข้าฉาย ได้รับเสียงวิจารณ์ว่า จบห้วนและสั้น โดยผู้ชมไม่เข้าใจในตอนจบว่า เหตุใด ตัวเอกของเรื่อง คือ โจ ต้องฆ่าตัวตายและในฉากสุดท้าย ที่ ก้อง ไปยืนอยู่ที่ท่าน้ำสื่อความหมายถึงอะไรอีกทั้งในเว็บไซต์ IMDb ก็ได้ให้ระดับของภาพยนตร์เรื่องนี้เพียง 5.4 ดาวจากเต็มที่ 10 ดาวเท่านั้น
80 วัน จารกรรมฟัดข้ามโลก
80 วัน จารกรรมฟัดข้ามโลก () เป็นภาพยนตร์ที่ออกฉายในปี พ.ศ. 2547
เล่าซิง เข้าไปขโมยตราหยกจักรพรรดิ มาจากธนาคารกรุงลอนดอน แล้วหนีไปเจอกับฟีเลียส ฟ๊อกซ์ โดยแอบอ้างชื่อว่า พาสปาร์ตู ฟีเลียส เข้าไปเสนอสิ่งประดิษฐ์ กับลอร์ดเคลวิน แต่มีปัญหากัน ลอร์ดเคลวินจึงท้าพนันให้ฟีเลียส เดินทางรอบโลกภายในเวลา 80 วัน แล้วจะยกตำแหน่งนายกสมาคมราชวิทยาลัย ฟีเลียสเดินทางไปกับเล่าซิง โดยเดินทางไปพบโมนิคแล้วเดินทางรอบโลกกัน ในระหว่างทางก็มีขบวนการขายชาติอย่างกลุ่มแมงป่องดำ มาคอยขัดขวาง สุดท้ายก็เดินทางรอบโลกได้ โดยใช้เวลาเพียง 79 วันเท่านั้น ทำให้ฟีเลียสกลับมารับตำแหน่งจากราชวิทยาลัยและได้รับการยอมรับอย่างเป็นวงกว้าง
ผมชื่อ แมคดัล
ผมชื่อแมคดัล (ภาษาจีน:麥兜故事) ออกฉายในปี 2001 กำกับโดย Toe Yuen